hotchpotch/miracl-hf-unified huggingface dataset:
ฟิล โฟเดน
ฟิลิป วอลเทอร์ โฟเดน (; เกิดวันที่ 28 พฤษภาคม ค.ศ. 2000) เป็นนักกีฬาฟุตบอลชาวอังกฤษ ปัจจุบันเล่นให้กับทีมแมนเชสเตอร์ซิตี้ ในพรีเมียร์ลีก และ ทีมชาติอังกฤษรุ่นอายุไม่เกิน17ปี
หลังจากที่เขาได้รับรางวัล FIFA U-17 World Cup Golden Ball ในปี ค.ศ. 2017 โฟเดน ได้รับความสนใจจากสื่อมวลชนเป็นอย่างมาก
เมื่อวันที่ 17 ธันวาคม ค.ศ. 2017 โฟเดนได้รับรางวัล BBC Young Sports Personality of the Year.
โฟเดนเกิดที่ สต็อกพอร์ต, เกรตเตอร์แมนเชสเตอร์ ในวัยเด็ก โฟเดนเป็นแฟนบอลของแมนเชสเตอร์ซิตี้, เมื่ออายุ 8ขวบ โฟเดนได้รับทุนจากอคาเดมี่ของแมนเชสเตอร์ซิตี้ ในเดือนกรกฎาคม 2016.
วันที่ 6 ธันวาคม พ.ศ. 2016, เปป กวาร์ดีโอลา ผู้จัดการทีมแมนเชสเตอร์ซิตี้ ใส่ชื่อของโฟเดนลงในเกมส์ ยูฟ่าแชมเปียนส์ลีก ในรอบแบ่งกลุ่ม พบเซลติก; เขามีรายชื่ออยู่ในซุ้มม้านั่งสำรอง แต่ไม่ได้ลงเล่น จบเกมส์นั้น แมนเชสเตอร์ซิตี้ เปิดบ้านเสมอเซลติก 1-1.
ในเดือนกรกฎาคม 2017, โฟเดนมีชื่ออยู่ในทีมชุดปรีซีซั่น ICC2017 ณ ประเทศ สหรัฐอเมริกา, โฟเดนเล่นได้อย่างน่าประทับใจ แต่พลาดท่าพ่ายต่อแมนเชสเตอร์ยูไนเต็ดไป 2-0 และในเกมส์ต่อมาโฟเดนได้ลงเป็นผู้เล่นตัวจริงในกมส์ชนะ เรอัลมาดริด 4-1 .
กวาร์ดีโอลา พูดถึง โฟนเดน หลังเกมส์ แมนเชสเตอร์ซิตี้พลาดท่าแพ้แมนเชสเตอร์ยูไนเต็ดเกมส์ปรีซีซั่น ICC2017 ณ ประเทศ สหรัฐอเมริกา: "ผู้ชมเกมนี้ถือว่าโชคดีที่ได้เห็นการเล่นของเขาในเกมแรกร่วมชุดใหญ่แมนเชสเตอร์ ซิตี้ เป็นเวลานานแล้วล่ะที่ผมได้เห็นอะไรแบบนี้ ฟอร์มของเขาอยู่ในอีกระดับ ทั้งๆ ทีเพิ่งอายุ 17 ปี เขาคือนักเตะซิตี้ที่เติบโตจากอะคาเดมี่ เขารักสโมสรและเป็นแฟนซิตี้ตัวยง สำหรับเรา เขาคือของขวัญอันล้ำค่า เขาจะอยู่กับเรา ร่วมฝึกซ้อมกับเราในพรีซีซั่นและบางทีอาจจะได้อยู่กับเราในฤดูกาลนี้ เพราะเขามีความพิเศษ"
หลังจากนั้นโฟเดนมีชื่อติดทีมในเกมส์พรีเมียร์ลีกเป็นระยะ , โฟเดนลงสนามให้แมนเชสเตอร์ซิตี้ในเกมส์แรกอย่างเป็นทางการในวันที่ 21 พฤศจิกายน 2017 ในรายการ ยูฟ่าแชมเปี้ยนส์ลีก พบกับ ไฟเยอโนร์ด ลงสนามในนาทีที่ 75 แทน ยาย่า ตูเร. โฟเดนเป็นผู้เล่นอายุน้อยลำดับที่4 ในบรรดานัดเตะอังกฤษที่ได้ลงเล่นเกมส์แชมป์เปี้ยนส์ลีก (17 ปี 177 วัน).
เมื่อวันที่ 6 ธันวาคม 2017, โฟเดนได้รับการบันทึกว่าเป็นผู้เล่นอังกฤษที่อายุน้อยที่สุดได้ลงเล่นเป็นตัวจริงเกมส์แชมปเปี้ยนส์ลีก (17 ปี, 192 วัน) ในเกมส์พบ ชัคตาร์โดเนตสค์ เกมส์นั้นแพ้ไป 2-1. โฟเดนลงเล่นเกมส์แรกในพรีเมียร์ลีกในเกมส์พบ ทอตนัมฮอตสเปอร์ ในวันที่ 16 ธันวาคม 2017, โดยการเป็นตัวสำรองในนาทีที่ 83 แทน อิลไค กึนโดอัน.
โฟเดนเริ่มต้นจากการติดทีมเยาวชน. ในเดือนพฤษภาคม 2017, เขาทำประตูในรอบสุดท้ายของ 2017 UEFA European Under-17 Championship ในนัดที่ทีมชาติอังกฤษU-17แพ้การดวลจุดโทษกับทีมชาติสเปนU-17 .
ในเดือนตุลาคมของปีเดียวกัน, โฟเดนได้รับความสนใจจากสื่อมวลชนอย่างกว้างขวางหลังจากได้ทำ2ประตูในรอบสุดท้ายของรายการ 2017 FIFA U-17 World Cup, ในนัดพบกับทีมชาติสเปน, และทีมชาติอังกฤษได้แชมป์รายการนี้ โฟเดนถูกคัดเลือกให้เป็นผู้เล่นยอดเยี่ยมที่สุดของรายการนี้
ทีมชาติองกฤษรุ่นอายุไม่เกิน 17ปี
รายการตัวละครในสำนักพยัคฆ์มังกร
วรยุทธ์ พลังตั๊กม้อ เพลงเตะธนู เพลงหมัดธนูเป็นพรรคมาเฟียอันดับ 1 ของประเทศเกาหลี เป็นคู่อริกับพรรคโรซา
เป็นพรรคมาเฟียอันดับ 2 ของประเทศเกาหลี เป็นคู่อริกับบัวขาว
ฌาฌา
ฌักซง อาเวลีนู โกเอลยู (; เกิด 28 กุมภาพันธ์ 2529) หรือที่รู้จักในชื่อ ฌาฌา () เป็นนักฟุตบอลชาวบราซิลในตำแหน่ง กองหน้า ปัจจุบันเซ็นสัญญากับเอสซีจี เมืองทอง ยูไนเต็ด
อีเอฟแอลคัพ 2018 นัดชิงชนะเลิศ
การแข่งขัน ฟุตบอลลีกคัพ 2018 นัดชิงชนะเลิศ หรือ อีเอฟแอลคัพ 2018 นัดชิงชนะเลิศ เป็นการแข่งขันฟุตบอลที่จะมีขึ้นในวันที่ 25 กุมภาพันธ์ ค.ศ. 2018 ระหว่าง แมนเชสเตอร์ซิตี และ อาร์เซนอล ที่ สนามกีฬาเวมบลีย์ ในกรุงลอนดอน, ประเทศอังกฤษ.
มันจะเป็นนัดชิงชนะเลิศลีกคัพครั้งแรกภายใต้ชื่อที่ใช้ในการแข่งขันที่มีชื่อว่า คาราบาว คัพ ตามชื่อจากผู้สนับสนุน เครื่องดื่มชูกำลังคาราบาว. ครั้งนี้จะเป็นการแข่งขันระหว่าง แมนเชสเตอร์ ซิตี และ อาร์เซนอล. ทีมชนะเลิศจะได้ผ่านเข้าสู่รอบคัดเลือกรอบสองของ ยูฟ่ายูโรปาลีก ฤดูกาล 2018-19.
แมนเชสเตอร์ซิตีในฐานะสโมสรจากพรีเมียร์ลีกได้มีส่วนร่วมใน ยูฟ่าแชมเปียนส์ลีก ฤดูกาล 2017–18 เริ่มต้นการแข่งขันในรอบที่สามโดยที่พวกเขาได้ถูกจับสลากออกไปเยือนทีมร่วมพรีเมียร์ลีก เวสต์บรอมมิชอัลเบียน. ที่ เดอะฮอว์ทอนส์, พวกเขาเอาชนะไปได้ 2–1 ซึ่งมาจากการทำคนเดียวสองประตูจาก เลรอย ซาเน. ในรอบที่สี่พวกเขาจับสลากพบกับทีมจาก ฟุตบอลลีกแชมเปียนชิป วุลเวอร์แฮมป์ตันวอนเดอเรอส์ ที่บ้านของพวกเขา เอติฮัด สเตเดียม, แมตช์นี้จบลงด้วย 0–0 หลังต่อเวลาพิเศษ แต่ แมนเชสเตอร์ซิตี สามารถผ่านเข้ารอบโดยการเอาชนะ การดวลลูกโทษ 4–1. ในรอบก่อนรองชนะเลิศ, พวกเขาถูกจับสลากโดยออกไปเยือนทีมร่วมพรีเมียร์ลีกอย่าง เลสเตอร์ซิตี. ที่สนาม คิงเพาเวอร์สเตเดียม, แมตช์นี้จบลงที่ 1–1 หลังต่อเวลาพิเศษอย่างไรก็ตามแมนเชสเตอร์ซิตี ชนะการดวลลูกโทษ 4–3. ในรอบรองชนะเลิศสองนัดพวกเขาถูกจับสลากพบกับทีมจากแชมเปียนชิป บริสตอลซิตี. ในเลกแรกที่เอติฮัด สเตเดียม, แมนเชสเตอร์ ซิตี ชนะ 2–1 เนื่องจากประตูที่มาจาก เกฟิน เดอ เบรยเนอ และ เซร์คีโอ อะกูเอโร. ในเลกที่สองที่ สนามกีฬาแอชตันเกต, แมนเชสเตอร์ ซิตี สามารถก้าวเข้าสู่รอบชิงชนะเลิศหลังจบผลการแข่งขันในนัดนี้ได้ที่ 3–2, ซึ่งรวมผลสองนัดด้วยสกอร์รวม 5–3.
อาร์เซนอลในฐานะสโมสรจากพรีเมียร์ลีกได้มีส่วนร่วมใน ยูฟ่ายูโรปาลีก ฤดูกาล 2017–18 เริ่มต้นการแข่งขันในรอบที่สามโดยที่พวกเขาได้ถูกจับสลากเล่นในบ้านพบกับทีมจากฟุตบอลลีกวัน ดอนคาสเตอร์โรเวอส์. ที่สนามของพวกเขา เอมิเรตส์ สเตเดียม, อาร์เซนอล ชนะไปได้ 1-0 เนื่องมาจากหนึ่งประตูโดย ทีโอ วอลคอตต์. ในรอบต่อไปพวกเขาได้ถูกจับสลากพบกับทีมจากฟุตบอลลีกแชมเปียนชิป นอริชซิตี ที่บ้านของพวกเขา. อาร์เซนอลได้ผ่านเข้าสู่รอบต่อไปหลังจากเอาชนะไปได้ 2-1 หลังช่วงต่อเวลาพิเศษกับสองประตูจาก เอ็ดดี เอ็นเคเตียห์.
ในรอบก่อนรองชนะเลิศ, อาร์เซนอลได้ถูกจับสลากมาพบกับทีมร่วมพรีเมียร์ลีกและทีมจากกรุงลอนดอน เวสต์แฮมยูไนเต็ด, โดยที่พวกเขาเอาชนะไปได้ 1-0 ที่เอมิเรตส์ สเตเดียมซึ่งทำได้โดยหนึ่งประตูจาก แดนนี เวลเบก. ในรอบรองชนะเลิศ, พวกเขาถูกจับสลากพบกับทีมร่วมพรีเมียร์ลีกของพวกเขาและยังเป็นศึก ศึกคู่รักคู้แค้นร่วมเมืองลอนดอน เชลซี. หลังเกมเลกแรกด้วยผลเสมอ 0-0 ที่สนามเหย้าของเชลซี สแตมฟอร์ด บริดจ์, อาร์เซนอลสามารถผ่านเข้าสู่รอบชิงชนะเลิศหลังจากเก็บชัยชนะไปได้ 2-1 ที่เอมิเรตส์ สเตเดียม มาจากการทำเข้าประตูตัวเองหนึ่งลูกจากนักเตะของเชลซี อันโทนีโย รือดีเกอร์ และหนึ่งประตูจาก กรานิต จากา. ส่งผลให้อาร์เซนอลกรุยทางเข้าสู่รอบชิงชนะเลิศโดยที่ไม่ต้องออกจากกรุงลอนดอนซึ่งเป็นเกมของพวกเขาทั้งหมดจนกระทั่งรอบรองชนะเลิศได้เล่นในบ้าน, กับเลกของการออกไปเยือนของรอบรองชนะเลิศก็ได้ลงเล่นในกรุงลอนดอน.
รายชื่อตำราที่สำคัญของนิกายชีอะฮ์
สารบัญตำราต่างๆที่สำคัญของนิกายชีอะฮ์
ตำราเหล่านี้มีเนื้อหาหลักเกี่ยวกับ หลักศรัทธา ประกอบด้วยหัวข้อสำคัญดังต่อไปนี้ การศรัทธาต่อความเอกะของพระผู้เป็นเจ้า,การศรัทธาต่อการเป็นศานทูตของศาสดามุฮัมหมัด,การเป็นอิมามตัวแทนท่านศาสดา(ศ)ของอิมามทั้งสิบสองท่าน,ความยุติธรรมของพระผู้เป็นเจ้าและการศรัทธาต่อวันสิ้นโลก.
แหล่งข้อมูลทางฮะดีษชุดแรก کتب الاربعه หรือ กุตุบอัรบะอะฮ์หรือ เรียกอีกชื่อหนึ่ว่า อุศูลอัรบะอะฮ์ หมายถึงตำราฮะดีษสี่เล่มที่สำคัญที่สุดของนิกายชีอะฮ์ที่ถูกเรียบเรียงไว้ยุคเก่าแก่ที่สุด
นักวิชาการยุคหลังอาจเรียกอีกชื่อหนึ่งว่า(แหล่งข้อมูลทางฮะดีษยุคก่อน หรือแหล่งข้อมูลทางอะดีษยุคแรกตำราสี่เล่มนี้ได้แก่
1- อัลกาฟี الکافی 
เรียบเรียงโดยท่าน มุฮัมหมัด อิบนิ ยะอฺกูบ กุลัยนี เสียชีวิตปี327-328ฮ.ศ. มีฮะดีษทั้งหมด16199 ฮะดีษ
2- มันลายะฮ์ฏุรุลฟะกีฮ์ من لایحضره الفقیه 
เรียบเรียงโดยท่าน อะบูญะอฺ์ฟัร อิบนิอลี อิบนิ บาบุวัยฮ์ กุมมี เป็นที่รู้จักในนามของเชค ซอดูก เสียชีวิตปี381ฮ.ศ. มีฮะดีษทั้งหมด5963ฮะดีษ
3-  ตะฮ์ซีบุลอะฮ์กาม تهذیب الاحکام
เขียนโดย ท่าน อะบูญะฮฺฟัร มุฮัมหมัด อิบนิฮะซัน อัตตูซี หรือเป็นที่รู้จักในนามของเชคฎูซี เสียชีวิตปี 460 ฮ.ศ. มีฮะดีษทั้งหมด13590 บท
        4- อัลอิซติบศอรالاستبصار فِیمَا اختُلف مِن الاخبار
เรียบเรียงโดยท่านเชคฎูซีเช่นเดียวกัน มีฮะดิษทั้งหมด5511 บท
ตำราฮะดีษชุดที่สอง หรือเรียกกันว่า ตำราฮะดีษยุคหลัง หมายถึงตำราฮะดีษสามเล่มต่อไปนี้
นะฮ์ญุลบะลาเฆาะฮ์  نهج‌البلاغه
เป็นตำราที่รวบรวมคุตบะฮ์ (การกล่าวเทศนา),จดหมายและคำกล่าวที่เป็นประโยคสั้นๆของท่าน อะลี อิบนิ อะบีตอลิบ (อ)เอาไว้โดยท่าน ซัยยิดรอฏี ในศตวรรศที่4ซึ่งเป็นหนึ่งในตำราทีมีการแปลเป็นภาษาอื่นๆมากเป็นลำดับต้นๆ
ศออีฟะฮ์อัซญาดียะฮ์
เป็นตำราที่รวบรวมคำกล่าวของท่านอิมามท่านที่สี่ของชีอะฮ์ท่านอิมามซัยนุลอาบิดีน อิบนิฮุเซน(อ)
มีซานุล ฮิกมะฮ์ เป็นสารานุกรมเกี่ยวกับฮะดีษที่ท่าน มุฮัมหมัด เรย์ ชะฮ์รี ได้เรียบเรียงไว้โดยใช้เวลาทั้งหมดในการรวบรวมราว๖๐ ปีระหว่างปี1347 ถึง ปี1407 ฮ.ศ.
ตำราต่างที่เป็นลายลักอักษรเก่าแก่
เครือข่ายบะลาฆ بلاغ:
สิบสี่มะอ์ศูม
สิบสี่มะอ์ศูม เป็น คำที่ใช้เรียกบุคคลสำคัญทางศาสนานิกายชีอะฮ์ 14 ท่าน ได้แก่ นบีมุฮัมหมัด (ศ) อิมามอะลี อิบนิ อบีตอลิบ, ฟาติมะฮ์ บุตรีของท่านศาสดา และอิมามอีก 12 คน โดยมีความเชื่อว่าบุคคลเหล่านี้เป็นผู้ที่มีความบริสุทธิ์ ปราศจากการทำบาปอย่างสมบูรณ์และตามฮะดีษของมัษฮับชีอะห์ก็ยังมีใช้คำว่าอะฮ์ลุลบัยต์
รากฐานของนิกายชีอะฮ์ ประกอบไปด้วย : 
หลักศรัทธาที่ชีอะห์ยอมรับมากกว่านิกายอื่น : ความเชื่อต่ออิมามมะฮ์ดี, การเร้นกายระยะสั้นและระยะยาวของท่าน, การรอคอย, การปรากฏกายของท่าน, รอจอัต, บะดาอฺ, การตะวัซซุล, การชะฟาอัต, การตะกียะฮ์, ความบริสุทธิ์ไร้มลทิน, การยอมรับผู้รู้ทางศาสนา, สถาบันศึกษาวิชาการศาสนา, ตำแหน่งผู้นำสูงสุดทางศาสนาเป็นตัวแทนของอิมามมะฮ์ดี
หลักปฏิบัติทางศาสนา : การละหมาด, ถือศีลอด, จ่ายซะกาต, จ่ายคุมซ์, ประกอบพิธีฮัจ, การจิฮาด, ย้ำเตือนสู่ความดี, ห้ามปรามต่อความชั่ว, แสดงความรัก, แสดงความรังเกียจต่อศรัตรูของพระเจ้า
มุฮัมหมัด, อาลี, ฟาติมะห์, ฮะซัน, ฮุเซน, ซัจญาด, บากิร, ซอดิก, กาซิม, ริฏอ, ญะวาด(ตะกี), ฮาดี(นะกี), ฮะซัน(อัสการร), มะฮ์ดี.
เจ้าชายโอโด ดยุกแห่งอ็องกูแลม
เจ้าชายโอโด ดยุกแห่งอ็องกูแลม ()
เจ้าชายโอโด ดยุกแห่งอ็องกูแลม ประสูติเมื่อวันที่ 19 มีนาคม พ.ศ. 2511 ณ ประเทศฝรั่งเศส ทรงเป็นพระบุตรและพระโอรสพระองค์สุดท้องใน เจ้าชายเฮนรี เคานต์แห่งปารีส (ประสูติ ค.ศ. 1933) และ ดัชเชสมาเรีย-เทเรซาแห่งเวือร์ทเทิมแบร์ค ซึ่งขณะพระองค์ประสูตินั้นพระบิดาและพระมารดาทรงหย่ากันแล้ว
เมื่อวันที่ 27 กันยายน พ.ศ. 2530 พระองค์ได้รับการสถานปนาเป็น ดยุกแห่งอ็องกูแลม จาก เจ้าชายเฮนรี เคานต์แห่งปารีส (1908-1999) พระอัยกา 
พระองค์ทรงเสกสมรสกับ มารี-ลีซีส เด โรฮัน-ชาบอร์ต โดยมารี-ลีซีส เมื่อวันที่ 10 กรกฎาคม พ.ศ. 2542 โดยเธอสืบเชื้อสายมาจาก พระเจ้าเจมส์ที่ 2 แห่งอังกฤษ โดยเธอเป็นพระปนัดดาในพระนัดดาของพระราชโอรสนอกสมรสของ พระเจ้าเจมส์ที่ 1 แห่งอังกฤษ โดยพิธีสมรสนั้นไม่ได้เชิญแขกเพียงแต่เชิญพระบรมวงศานุวงศ์และพระญาติวงศ์แห่งฝรั่งเศสเสด็จเข้าร่วมงานเท่านั้น และเนื่องจากทั้ง 2 ทรงอยากไว้ทุกข์ให้กับเหตุการ์โจมตี comte de Paris โดยมีพระบุตร 2 พระองค์ดังนี้
เจ้าชายโอโด ดยุกแห่งอ็องกูแลม ทรงอยู่ลำดับที่ 4 ในการสืบพระอิสริยยศ เคานต์แห่งปารีส ดยุกแห่งฝรั่เศส ต่อจากเจ้าชายจีนส์ ดยุกแห่งเวนมอนต์ พระเชษฐา และ เจ้าชายกัสตอน เจ้าชายโจเซฟ พระภาติยะ
ทิแรโนดอน
ทิแรโนดอน (อังกฤษ: Pteranodon, มาจากภาษากรีก πτερόν pteron "ปีก" และ ἀνόδων anodon ว่า "เขี้ยวกุด") เป็นสกุลหนึ่งของเทอโรซอร์ ซึ่งรวมถึงสัตว์เลื้อยคลานที่บินได้ที่รู้จักกันส่วนใหญ่ ขนาดของปีกยาวมากกว่า 6 เมตร (20 ฟุต). พวกมันอาศัยอยู่ในช่วงยุคครีเทเชียสตอนปลายในรัฐแคนซัส, อะลาบามา, เนบราสก้า, ไวโอมิง และเซาว์ดาโกตาในช่วงปัจจุบัน มีฟอสซิลทิแรโนดอนมากกว่าเทอโรซอร์ชนิดอื่น โดยประมาณ 1,200 ตัวอย่างรู้จักในแวดวงวิทยาศาสตร์ ส่วนใหญ่มักจะพบในสภาพกะโหลก และโครงกระดูกข้อต่อที่สมบูรณ์ นั่นเป็นส่วนที่สำคัญมากในกลุ่มของสัตว์ใน Western Interior Seaway
"ทิแรโนดอน" เป็นเทอโรซอร์ ไม่ใช่ไดโนเสาร์ โดยนิยามไดโนเสาร์แบ่งออกเป็นสองกลุ่มคือ ซอริเซีย และ ออร์นิสทิเซียบางครั้ง อาจจะรวมเทอโรซอร์ด้วย ยังไงก็ตาม ทิแรโนดอนมักจะพบในสื่อบ่อยครั้ง และอาจเกี่ยวข้องกับไดโนเสาร์ได้โดยทั่วไป
น้ำหนักที่ต่ำสุดคือ 20 กิโลกรัม สูงสุดที่ 93 กิโลกรัม ในบทวิจารณ์ขนาดของเทอโรซอร์ที่ตีพิมพ์เมื่อปี 2010
ความยาวของหางประมาณ 3.5% ขนาดคล้ายกับขนาดปีก หรืออาจจะยาว ในทิแรโนดอนเพศผู้ที่ใหญ่ที่สุด
ไม่เหมือนกับเทอโรซอร์รุ่นก่อนเช่น แรมโฟริงคัส และเทอโรแด็คทิล, ทิแรโนดอนไม่มีฟันที่จะงอยปากคล้ายกับนก
รูปร่างปีกของทิแรโนดอนได้บ่งบอกว่ามันบินค่อนข้างเหมือนกับนกอัลบาทรอสในปัจจุบัน
เหมือนกับเทอโรซอร์ ทิแรโนดอนอาจจะบินโดยการยืน สี่ขา แล้วใช้แขนของมันกระพือปีก ให้ตัวเองลอยไปในอากาศ
ตอนนี้ยังคงเป็นข้อถกเถียงว่ามันเดินสองขา หรือสี่ขา วันนี้นักบรรพชีวินเทอโรซอร์ส่วนใหญ่เห็นด้วยว่าเทอโรซอร์เป็นสัตว์เดินสี่ขา ต้องขอบคุณอย่างมาก สำหรับผู้ค้นพบทางเดินของเทอโรซอร์
อาหารของทิแรโนดอนที่รู้กันส่วนใหญ่คือปลา เนื่องจากได้เจอฟอสซิลปลาในท้องทิแรโนดอน และฟอสซิลปลาระหว่างปากของทิแรโนดอนอีกตัว
สถานะของรายชื่อระบุไว้ด้านล่างเป็นไปตามสัมมโนโดยเบ็นเน็ตต์ในปี 1994 ถ้าไม่เช่นนั้นก็จะอยู่ในหมายเหตุ
ไทยลีก 4 ฤดูกาล 2561
ไทยลีก 4 ฤดูกาล 2561 () (หรือ ออมสินลีก ตามชื่อของผู้สนับสนุนหลัก) เป็นการแข่งขันฟุตบอลลีกอาชีพระดับชั้นที่สี่ในประเทศไทย เล่นร่วมกับ ทีมสำรอง แบ่งออกเป็น 6 ลีกตามภูมิภาค เริ่มจับสลากแบ่งสายแบ่งกลุ่มแยกโซนในวันที่ 18 มกราคม 2561 และเริ่มต้นเปิดฤดูกาลในเดือนกุมภาพันธ์ พ.ศ. 2561 โดยเมื่อจบฤดูกาลปกติ จะคัดเลือกทีมที่จะเข้ารอบไทยลีก 4 แชมเปี้ยนส์ลีก เพื่อเลื่อนชั้นไปสู่ ไทยลีก 3 ฤดูกาล 2562 ดังนี้
ฤดูกาล 2561 มีสโมสรเข้าร่วมแข่งขัน 60 ทีม แบ่งเป็น 6 โซน โดยทีมที่มี * นำหน้าชื่อ คือทีมสำรองของสโมสรในไทยลีก1 และไทยลีก2 ซึ่งไม่มีสิทธิ์เข้าถึงรอบแชมป์เปี้ยนส์ลีก และไม่มีสิทธิ์เลื่อนชั้น ได้แก่
ไทยลีก 4 แชมเปียนส์ลีก ในรอบสุดท้ายจะแบ่งเป็นสายบน และ สายล่าง รวมทั้งหมด 12 ทีม โดยจะแข่งแบบพบกันหมด เพื่อหาแชมป์ของแต่ละสาย และทีมที่ชนะเพลย์ออฟระหว่างอันดับ 2 ของทั้ง 2 สาย รวมทั้งหมด 3 ทีม เพื่อเลื่อนชั้นไปสู่ ไทยลีก 3 ฤดูกาล 2562
โดยสายบน มีจำนวน 6 ทีม ประกอบไปด้วย
และ สายล่าง มีจำนวน 6 ทีม ประกอบไปด้วย
สนามที่ใช้ในการแข่งขันรอบเพลย์ออฟทั้ง 5 นัดเพื่อคัดเลือกทีมเข้าสู่รอบแชมเปียนส์ลีกได้ประกาศอย่างเป็นทางการเมื่อวันที่ 16 สิงหาคม พ.ศ. 2561
ตอนบน
ตอนล่าง
 ตอนบน
การแข่งขันในรอบระดับประเทศของไทยลีก 4 จะใช้รูปแบบเดียวกับไทยลีก 3 กล่าวคือ ทีมชนะเลิศจากตอนบนและตอนล่างจะแข่งขันกันในรอบชิงชนะเลิศ และทีมรองชนะเลิศจากตอนบนและตอนล่างจะแข่งขันกันในรอบชิงอันดับที่ 3 ในระบบเหย้า-เยือน โดยลำดับการเป็นเจ้าบ้านจะตัดสินโดยการจับสลากซึ่งจัดขึ้นพร้อมกับการมอบรางวัลชนะเลิศของแต่ละโซนของไทยลีก 4 ในวันที่ 28 สิงหาคม พ.ศ. 2561
รอบชิงอันดับที่ 3
"มหาวิทยาลัยนอร์ทกรุงเทพชนะด้วยผลประตูรวม 2–1 ได้ตำแหน่งอันดับที่ 3 ของไทยลีก 4 และเลื่อนชั้นสู่ไทยลีก 3"
รอบชิงชนะเลิศ
"นครปฐม ยูไนเต็ดชนะด้วยผลประตูรวม 5–4 ได้ตำแหน่งชนะเลิศไทยลีก 4"
ไทยลีก 3 ฤดูกาล 2561
ไทยลีก 3 ฤดูกาล 2561 ()(หรือเป็นที่รู้จักกันในชื่อ ไทยลีก 3 ออมสินลีกโปร ตามชื่อของผู้สนับสนุนหลัก) ฟุตบอลลีกอาชีพระดับชั้นที่ 3 ของไทย โดยแบ่งเป็น 2 โซน ๆ ละ 16 ทีมแล้วนำแชมป์ของแต่ละโซน และทีมที่ชนะการแข่งเพลย์ออฟ ระหว่างรองแชมป์ของแต่ละโซน ขึ้นไปแข่ง ไทยลีก 2 ส่วนอันดับสุดท้ายของทั้ง 2 โซนจะตกชั้นลงไปเล่นใน ไทยลีก 4 
ในฤดูกาล 2561 มีทีมที่ได้สิทธิ์เข้าร่วมแข่งขันอย่างเป็นทางการจำนวน 28 ทีม โดยแบ่งออกเป็น 2 โซน ได้แก่ตอนบนและตอนล่าง
ทีมชนะเลิศจากตอนบนและตอนล่างจะแข่งขันกันในรอบชิงชนะเลิศ ในขณะที่ทีมรองชนะเลิศจากตอนบนและตอนล่างจะแข่งขันกันในรอบชิงอันดับที่ 3 ซึ่งทีมที่ได้อันดับที่ 3 จะได้สิทธิเลื่อนชั้นสู่ไทยลีก 2 ต่อจากทีมชนะเลิศทั้งสองโซน การแข่งขันทั้งสองนัดจะจัดในระบบเหย้า-เยือน โดยลำดับการเป็นเจ้าบ้านจะตัดสินโดยการจับสลาก ซึ่งจัดขึ้นพร้อมกับการมอบรางวัลชนะเลิศของแต่ละโซนของไทยลีก 4 ในวันที่ 28 สิงหาคม พ.ศ. 2561
"อยุธยา ยูไนเต็ด ชนะด้วยผลประตูรวม 2–1 ได้ตำแหน่งอันดับที่ 3 ของไทยลีก 3 และเลื่อนชั้นสู่ไทยลีก 2"
"เจแอล เชียงใหม่ ยูไนเต็ด ชนะด้วยผลประตูรวม 2–0 และได้ตำแหน่งชนะเลิศไทยลีก 3"
วิทยาลัยนานาชาติราฟเฟิลส์
วิทยาลัยนานาชาติราฟเฟิลส์ () เป็นสถาบันอุดมศึกษาเอกชน มาตรฐานระดับสากล เปิดสอนวิชาด้านการออกแบบและบริหารธุรกิจ มีการร่วมมือทางวิชาการอย่างเต็มรูปแบบกับมหาวิทยาลัยในประเทศอังกฤษอย่าง มหาวิทยาลัยนอร์ทัมเบรีย ประเทศอังกฤษ()
Raffles International College หรือ วิทยาลัยนานาชาติราฟเฟิลส์ กรุงเทพฯ ก่อตั้งขึ้นเมื่อปีพ.ศ. 2546 ส่วนหนึ่งของ Raffles Education Corporation และเป็นสถาบันชั้นนำทางด้านการศึกษาที่มีสาขาอยู่ใน 13 ประเทศทั่วโลก อาทิ ประเทศออสเตรเลีย อิตาลี สวิตเซอร์แลนด์ จีน อินเดีย สิงคโปร์ ฯลฯ รวมถึงประเทศไทย โดยเปิดการเรียนการสอนในหลายสาขาวิชาด้วยหลักสูตรภาษาอังกฤษทั้งหมด วิทยาลัยนานาชาติราฟเฟิลส์ สถาบันชั้นนำทางด้านความคิดและการออกแบบ ซึ่งได้รับรางวัลชั้นนำระดับนานาชาติหลายรางวัล เปิดการเรียนการสอนทางด้านการออกแบบ อาทิ สาขาวิชาการออกแบบแฟชั่น สาขาวิชาการตลาดแฟชั่น สาขาวิชาการออกแบบกราฟิก สาขาวิชาการออกแบบและตกแต่งภายใน สาขาวิชาการออกแบบมัลติมีเดีย และสาขาวิชาการออกแบบผลิตภัณฑ์ และสาขาวิชาทางด้านการบริหารธุรกิจอีก 5 สาขาวิชา ตั้งอยู่ที่ 15 หมู่ 15 ต.บางแก้ว อ.บางพลี จ.สมุทรปราการ 10540
วิทยาลัยนานาชาติราฟเฟิลส์ เป็นสถาบันอุดมศึกษา ด้านแฟชั่นและการออกแบบที่ได้รับการยอมรับในระดับประเทศและได้รับความร่วมมือจาก มหาวิทยาลัยนอร์ทัมเบรีย ประเทศอังกฤษ มีความเชี่ยวชาญด้านการสร้างสรรค์ผู้ประกอบการด้านแฟชั่นการออกแบบและธุรกิจ
หลักสูตรปริญญาตรี ระยะเวลา 3 ปี สำหรับสาขาการออกแบบหลักสูตรปริญญาตรี ระยะเวลา 2.5 ปี สำหรับสาขาบริหารธุรกิจ
หลักสูตรการเรียนการสอนที่ราฟเฟิลส์ใช้ระยะเวลาเรียนทั้งสิ้น 3 ปี สำหรับสาขาการออกแบบ และ 2.5 ปีสำหรับสาขาบริหารธุรกิจ เมื่อนักศึกษาเรียนจบ 2 ปีแรกจะได้วุฒิอนุปริญญาขั้นสูง หรือ Advanced Diploma และหากเรียนจบปีสุดท้ายจะได้วุฒิปริญญาตรี Bachelor Degree จาก Northumbria University หรือมหาวิทยาลัยนอร์ทัมเบรีย มหาวิทยาลัยชื่อดังที่มีวิทยาเขตอยู่ในเมืองนิวคาสเซิล ประเทศอังกฤษ
วิทยาลัยนานาชาติ ราฟเฟิลส์ กรุงเทพฯ สถาบันเพื่อสร้างนักธุรกิจด้านการออกแบบมืออาชีพแห่งแรกของประเทศไทย
สโมสรฟุตบอลอุลซันฮุนได
สโมสรฟุตบอลอุลซันฮุนได เป็นสโมสรฟุตบอลอาชีพในประเทศเกาหลีใต้ โดยมีเจ้าของคือบริษัทอุตสาหกรรมหนักฮุนได ก่อตั้งเมื่อวันที่ 6 ธันวาคม ค.ศ. 1983 เข้าร่วมเคลีกในปี ค.ศ. 1984 ในนามสโมสร ฮุนได ฮอรัง-อี สนามเหย้าคืออุลซันมุนซูฟุตบอลสเตเดียม
18 เพลงเตะพิชิตมังกร
เป็นเพลงเตะที่คิดค้นขึ้นโดยหวังยี่ยวน ปรากฏในวรรณกรรมสำนักพยัคฆ์มังกร เขียนโดย หวงยี่หลาง
เฟือร์ท
เฟือร์ท () เป็นเมืองในรัฐบาวาเรีย ประเทศเยอรมนี ตั้งอยู่ติดทางตะวันตกเฉียงเหนือติดกับเมืองเนือร์นแบร์ก เมืองนี้ถือเป็นแหล่งอุตสาหกรรมของเล่นที่สำคัญของประเทศ มีตั้งแต่ผู้ประกอบการรายย่อยไปจนถึงวิสาหกิจของเล่นขนาดใหญ่ และยังเป็นศูนย์กลางด้านเทคโนโลยีพลังงานแสงอาทิตย์ ทางรถไฟสายเฟือร์ท-เนือร์นแบร์กซึ่งสร้างขึ้นในปี ค.ศ. 1843 ถือเป็นทางรถไฟสายแรกของเยอรมัน
เฟือร์ทยังเป็นศูนย์กลางของชุมชนชาวยิวในละแวกนี้มาตั้งแต่ศตวรรษที่ 19 โดยในปี 1840 มีชาวยิวในเฟือร์ทกว่า 2,535 คน ซึ่งคิดเป็นจำนวนกว่าครึ่งหนึ่งของยิวทั้งหมดในบาวาเรีย ต่อมาได้มีการเปิดโรงเรียนประถมของยิวขึ้นในปี 1862 จำนวนชาวยิวในเฟือร์ทเพิ่มขึ้นถึงจุดสูงสุดในปี 1880 ซึ่งมีจำนวนกว่า 3,300 คน ต่อมาในช่วงที่นาซีเรืองอำนาจ ชาวยิวจำนวนมากในเฟือร์ทถูกส่งไปยังค่ายกักกัน บ้างก็ถูกสังหาร ชาวยิวในเฟือร์ทถูกสังหารไปทั้งสิ้น 1,068 คน
การรุกเบลเกรด
การรุกเบลเกรดหรือปฏิบัติการการรุกทางยุทธศาสตร์เบลเกรด (, Београдска операција; ) (14 กันยายน ค.ศ. 1944 – 24 พฤศจิกายน ค.ศ. 1944) เป็นปฏิบัติการทางทหารในซึ่งเบลเกรดได้รับการปลดปล่อยจากกองทัพเวร์มัคท์ของเยอรมันด้วยความพยายามร่วมมือกันของกองทัพแดงแห่งโซเวียต พลพรรคยูโกสลาเวีย และกองทัพประชาชนบัลแกเรีย กองกำลังโซเวียตและหน่วยทหารอาสาท้องถิ่นได้เริ่มแบ่งแยกกันแต่ได้ปฏิบัติการร่วมกันอย่างมีอิสระเมื่อได้ทำลายการควบคุมของเยอรมันในกรุงเบลเกรดและท้ายที่สุดก็ถูกบังคับให้ล่าถอย การวางแผนสู้รบคือการประสานงานกันอย่างราบรื่นในหมู่ผู้นำบัญชาการและปฏิบัติการนั้นส่วนใหญ่ได้ถูกมอบสิทธิ์ผ่านความร่วมมือกันทางยุทธวิธีระหว่างยอซีป ตีโตและโจเซฟ สตาลิน เมื่อเริ่มต้นขึ้นในเดือนกันยายน ค.ศ. 1944 การเตรียมการสู้รบเหล่านี้ได้อนุญาตให้กองกำลังบัลแกเรียได้มีส่วนร่วมในปฏิบัติการทั่วดินแดนยูโกสลาเวีย, ซึ่งจะเพิ่มความสำเร็จทางยุทธศาสตร์,ในขณะที่ความขัดแย้งทางการทูตได้ทวีคูณมากขึ้น
วัตถุประสงค์หลักของการรุกเบลเกรดคือการมุ่งหมายไปที่ดินแดนเซอร์เบียภายใต้การยึดครองของเยอรมัน การเข้ายึดกรุงเบลเกรดเป็นยุทธศาสตร์การโอบล้อมในคาบสมุทรบอลข่านและตัดเส้นสายการสื่อสารของเยอรมันระหว่างกรีซและฮังการี หัวหอกของการรุกได้ถูกปฏิบัติการโดยแนวรบยูเครนที่ 3 ของโซเวียตในการประสานงานกับกองทัพกลุ่มที่ 1 ของยูโกสลาฟและกองทัพเหล่าที่สิบสี่ ในเวลาเดียวกัน ปฏิบัติการในทางใต้ได้รวมไปถึงกองทัพที่สองของบัลแกเรีย และกองทัพเหล่าที่ 13 ของยูโกสลาฟ และการบุกโจมตีของแนวรบยูเครนที่ 2 ทางตอนเหนือของชายแดนยูโกสลาเวียและบัลแกเรียเพื่อเพิ่มแรงกดดันต่อกองบัญชาการเยอรมัน มีการต่อสู้ที่ทวีความรุนแรงระหว่างกองกำลังบัลแกเรียและฝ่ายต่อต้านพลพรรคของรัฐปกครองของเยอรมันในมาซิโดเนียซึ่งได้แสดงให้เห็นถึงปฏิบัติการสู้รบทางตอนใต้ของการทัพนี้
Spike-timing-dependent plasticity
Spike-timing-dependent plasticity (STDP) เป็นกระบวนการทางชีววิทยาที่ปรับกำลังการเชื่อมต่อกันของเซลล์ประสาทในสมอง
และจะขึ้นอยู่กับเวลาที่เซลล์ประสาทหนึ่งส่งกระแสประสาทหรือรับกระแสประสาทโดยเปรียบเทียบกับเซลล์อื่น ๆ 
STDP สามารถอธิบายเป็นบางส่วนเรื่องพัฒนาการของระบบประสาทที่ขึ้นอยู่กับการทำงาน โดยเฉพาะในเรื่อง long-term potentiation และ long-term depression
วัดขันเงิน
วัดขันเงิน เป็นพระอารามหลวงชั้นตรี ชนิดสามัญ อยู่ในเขตการปกครองคณะสงฆ์มหานิกาย ภาค 16 ตั้งอยู่ที่ ตำบลวังตะกอ อำเภอหลังสวน จังหวัดชุมพร
ในหนังสือ “ประวัติวัดทั่วราชอาณาจักร” ระบุว่า วัดขันเงินสร้างเมื่อ พ.ศ.2369 แต่เมื่อสืบค้นหลักฐานต่าง ๆ ของจังหวัดชุมพร จากกรมการศาสนา จึงทราบว่าวัดขันเงินสร้างขึ้นตั้งแต่ พ.ศ.๒๒๔๐ ในรัชกาลสมเด็จพระมหาบุรุษวิสุทธิเดชอุดม (สมเด็จพระเพทราชา) สมัยอยุธยาตอนปลาย และได้รับพระราชทานวิสุงคามสีมาครั้งหลังสุดเมื่อ พ.ศ.๒๔๙๙
ภายในพระวิหารเล็กประดิษฐานพระพุทธรูปโบราณ มีอายุมากกว่า 100 ปี นามว่า หลวงพ่ออินทร์ องค์พระเป็นพระพุทธรูปก่ออิฐโบกด้วยปูนขาวที่ทำจากเปลือกหอยทะเลเผาไฟตำละเอียดผสมกับน้ำอ้อยเคี่ยวแล้วโบกปั้นเป็นองค์พระ เดิมพระพุทธรูปองค์นี้ประดิษฐานเป็นประธานอยู่ที่พระอุโบสถหลังเก่า เมื่อรื้อพระอุโบสถหลังเก่าแล้ว จึงได้ย้ายพระพุทธรูปมาประดิษฐานที่พระวิหารเล็ก ซึ่งอยู่ใกล้กันกับพระอุโบสถหลังใหม่จนถึงปัจจุบัน
นับแต่สร้างวัดมาในสมัยกรุงศรีอยุธยา วัดขันเงินมีเจ้าอาวาสสืบต่อมาหลายรูป แต่ไม่สามารถสืบทราบได้ เท่าที่สืบทราบได้มีลำดับดังนี้
ความเปรียบต่าง
ความเปรียบต่าง 
เป็นความแตกต่างระหว่างความส่องสว่างหรือสีที่ทำให้วัตถุหนึ่ง (หรือภาพของมัน) สามารถแยกแยะมองเห็นได้
ในการรับรู้ทางตาตามธรรมชาติ ความเปรียบต่างจะกำหนดโดยความต่างระหว่างสีและความสว่างของวัตถุเทียบกับวัตถุอื่น ๆ ที่อยู่ภายในขอบเขตภาพเดียวกัน
ระบบการเห็นในมนุษย์จะไวต่อความแตกต่างยิ่งกว่าความส่องสว่างแบบสัมบูรณ์ โดยเราสามารถรับรู้โลกได้อย่างคล้าย ๆ กันแม้แสงจะต่างกันอย่างมหาศาลภายในวันเดียวกันหรือในที่ต่าง ๆ กัน
พันธุศาสตร์เชิงแสง
พันธุศาสตร์เชิงแสง
เป็นเทคนิคทางชีววิทยาซึ่งใช้แสงเพื่อควบคุมเซลล์ในเนื้อเยื่อที่ยังมีชีวิตอยู่โดยเฉพาะนิวรอน โดยจะเป็นเซลล์ที่ได้ดัดแปลงพันธุกรรมให้แสดงออกช่องไอออนที่ไวแสง
เป็นวิธีปรับเปลี่ยนระบบประสาทในประสาทวิทยาศาสตร์
ที่ผสมเทคนิคต่าง ๆ จากทัศนศาสตร์ (optics) และพันธุศาสตร์ เพื่อควบคุมและเฝ้าสังเกตการทำงานของเซลล์ประสาทเดี่ยว ๆ ภายในเนื้อเยื่อที่ยังมีชีวิตอยู่ (in vivo)
แม้กระทั่งภายในสัตว์ที่เคลื่อนไวได้ และเพื่อวัดผลที่ได้จากการควบคุมปรับเปลี่ยนในเวลาจริง
ตัวทำปฏิกิริยาสำคัญที่ใช้ในศาสตร์นี้ก็คือโปรตีนไวแสง
เพราะการควบคุมเซลล์ประสาทจะทำด้วยตัวกัมมันต์ (optogenetic actuators) เช่น channelrhodopsin, halorhodopsin, และ microbial rhodopsin
ในขณะที่การบันทึกแสงเนื่องจากการทำงานของเซลล์จะทำด้วยตัวรับรู้ (optogenetic sensors) ที่ใช้กับ calcium (GCaMP) กับการปล่อยสารสื่อประสาทจากถุงเล็ก (synapto-pHluorin) กับสารสื่อประสาท (GluSnFRs) หรือกับความต่างศักย์ข้ามเยื่อหุ้มเซลล์ (Arc Lightning, ASAP1)
โดยการควบคุมและการบันทึกข้อมูลจะจำกัดอยู่ที่เซลล์ประสาทซึ่งดัดแปลงพันธุกรรม และจะจำกัดที่และเวลาโดยเฉพาะเพราะต้องอาศัยแสง
[[หมวดหมู่:ประสาทวิทยาศาสตร์]]
[[หมวดหมู่:เทคนิคจุลชีววิทยา]]
[[หมวดหมู่:เทคนิคทางวิทยาศาสตร์]]
[[หมวดหมู่:ไซเบอร์เนติกส์]]
[[หมวดหมู่:ทฤษฎีระบบควบคุม]]
[[หมวดหมู่:การประสานสมอง-คอมพิวเตอร์]]
[[หมวดหมู่:อุปกรณ์ทางประสาท]]
[[หมวดหมู่:อุปกรณ์บันทึกข้อมูล]]
[[หมวดหมู่:อุปกรณ์วิทยาศาสตร์]]
[[หมวดหมู่:อุปกรณ์ห้องปฏิบัติการ]]
[[หมวดหมู่:วิศวกรรมชีวภาพ]]
ศักย์สนามไฟฟ้าเฉพาะที่
ศักย์สนามไฟฟ้าเฉพาะที่ ( ตัวย่อ LFP)
เป็นสัญญาณทางไฟฟ้า-สรีรภาพที่เกิดจากกระแสไฟฟ้ารวมกันจากเซลล์ประสาทใกล้ ๆ ภายในเนื้อเยื่อประสาทในปริมาตรที่จำกัด
คือ ความต่างศักย์จะเกิดข้ามปริภูมินอกเซลล์เนื่องจากศักยะงานและ Graded potential ของนิวรอนใกล้ ๆ โดยจะมีค่าหรือระดับต่าง ๆ ขึ้นอยู่กับระดับการสื่อสารผ่านไซแนปส์
คำว่า ศักย์ (Potential) หมายถึงศักย์ไฟฟ้าหรือแรงดันไฟฟ้า โดยเฉพาะที่บันทึกได้ด้วยไมโครอิเล็กโทรดที่ฝังลงภายในเยื่อเซลล์ประสาทโดยปกติในสมองของสัตว์ที่ได้รับยาชา หรือภายในแผ่นเนื้อเยื่อสมองบาง ๆ ที่เลี้ยงไว้นอกกาย (in vitro)
การรัดหนังยาง
การรัดหนังยาง ( ตัวย่อ RBL) เป็นการรักษาโรคริดสีดวงทวารแบบภายในทุกระดับขั้นในแผนกผู้ป่วยนอก
มีอุปกรณ์หลายอย่างที่แพทย์สามารถใช้เพื่อปฏิบัติการ รวมทั้งอุปกรณ์โลหะแบบดั้งเดิม, endoscopic banding, และ CRH O'Regan System
โดยทั้งหมดจะรัดหนังยางที่ฐานของหัวริดสีดวงเพื่อตัดเลือดซึ่งส่งไปที่หัว
ริดสีดวงก็จะหดตัวลง เนื้อเยื่อก็จะตายภายในไม่กี่วันแล้วหลุดออกเมื่อขับถ่ายตามปกติ โดยที่คนไข้อาจจะไม่สังเกตเห็นเลย
การรัดหนังยางเป็นการรักษาริดสีดวงที่นิยม เพราะมีโอกาสเจ็บน้อยกว่าการผ่าตัด และใช้เวลาฟื้นตัวน้อยกว่า
เป็นวิธีที่ได้ผลดีและดำเนินการได้โดยหลายวิธี
ถ้าทำด้วย CRH O’Regan System มันจะสัมพันธ์กับอัตราการเกิดอีกที่ 5% ภายใน 2 ปี
การรักษานี้อาจทำโดยแพทย์โรคทางเดินอาหาร แพทย์ลำไส้ใหญ่และทวารหนัก หรือศัลยแพทย์ทั่วไป
เมื่อ 460 ปีก่อน ค.ศ ฮิปพอคราทีสเป็นบุคคลแรกที่ได้บันทึกการรัดหัวริดสีดวงด้วยด้าย
ในประวัติแพทย์แผนปัจจุบัน การรัดหัวด้วยหนังยางเริ่มเป็นครั้งแรกในปี ค.ศ. 1958
การรัดหนังยางมีขั้นตอนดังต่อไปนี้
ภาวะแทรกซ้อนจากการรัดหนังยางรวมทั้ง
ชีววิทยาวิวัฒนาการ
ชีววิทยาวิวัฒนาการ () เป็นสาขาย่อยของชีววิทยาที่ศึกษากระบวนการวิวัฒนาการที่ได้สร้างความหลากหลายของสิ่งมีชีวิตบนโลก เริ่มตั้งแต่สิ่งมีชีวิตที่เป็นบรรพบุรุษร่วมเดียวกัน
กระบวนการนี้รวมทั้ง การคัดเลือกโดยธรรมชาติ การสืบเชื้อสายร่วมกัน และการเกิดสปีชีส์
สาขานี้พัฒนามาจากการศึกษาที่นักชีววิทยาชาวอังกฤษ เซอร์ จูเลียน ฮักซ์ลีย์ เรียกว่า modern evolutionary synthesis (ในช่วงคริสต์ทศวรรษ 1930) ซึ่งก็เป็นความรู้จากสาขาอื่น ๆ ทางชีววิทยาที่มีอยู่แล้วแต่ยังไม่ได้นำมารวมกันเป็นต้นว่าพันธุศาสตร์ นิเวศวิทยา systematics และบรรพชีวินวิทยา
งานวิจัยในปัจจุบันได้ขยายรวมสถาปัตยกรรมทางพันธุกรรมในการปรับตัว, วิวัฒนาการเชิงโมเลกุล (molecular evolution), และปรากฏการณ์ทางธรรมชาติต่าง ๆ ที่มีอิทธิพลต่อกระบวนการวิวัฒนาการรวมทั้งการคัดเลือกทางเพศ การเปลี่ยนความถี่ยีนอย่างไม่เจาะจง และชีวภูมิศาสตร์
ส่วนสาขาที่ใหม่กว่าคือ ชีววิทยาพัฒนาการเชิงวิวัฒนาการ (evolutionary developmental biology, evo-devo) จะศึกษาว่าปัจจัยอะไรเป็นตัวควบคุมพัฒนาการของตัวอ่อน และดังนั้นจึงเป็นสาขาวิชาที่สังเคราะห์และรวมชีววิทยาการเจริญ (developmental biology) และสาขาอื่น ๆ ที่สังเคราะห์ความรู้ทางวิวัฒนาการต่าง ๆ
แวร์นิกเกอโรเดอ
แวร์นิกเกอโรเดอ () เป็นเมืองชนบทในรัฐซัคเซิน-อันฮัลท์ ประเทศเยอรมนี ตั้งอยู่ทางตะวันตกเฉียงใต้ของเมืองฮัลเบอร์ชตัทบนแม่น้ำฮ็อลเท็มเมอ เมืองนี้ขึ้นชื่อในด้านอาคารบ้านเรือนสถาปัตยกรรมกอทิกที่งดงาม
จังหวัดเจาะแซ
เจาะแซ () หรือเดิมคือ มยีนไซ่ง์ () เป็นจังหวัดหนึ่งของเขตมัณฑะเลย์ในพม่าตอนกลาง
เขตตังไวนางซัมบวงกา
เขตตังไวนางซัมบวงกา‎ (ชาบากาโน: "Peninsula de Zamboanga"; เซบัวโน: Lawis sa Zamboanga; ) หรือ เขตที่ 9 เป็นเขตหนึ่งของประเทศฟิลิปปินส์ ประกอบด้วย 3 จังหวัดและ 2 นคร ได้แก่ อีซาเบลาและซัมบวงกาซิตี ซึ่งเคยเป็นส่วนหนึ่งของจังหวัดบาซีลันและได้รับการแต่งตั้งให้เป็นนครที่มีประชากรอย่างสูงในเวลาต่อมา ชื่อเดิมของเขตนี้คือ "เวสเทิร์นมินดาเนา" ก่อนมีการประกาศเปลี่ยนแปลง คำสั่งชุดที่ 36 ใช้เมื่อวันที่ 19 กันยายน ค.ศ. 2001 ศูนย์กลางของเขตอยู่ที่เมืองปากาดีอัน
ตั้งอยู่บนคาบสมุทรซัมบวงกาของเกาะมินดาเนา ซึ่งตั้งอยู่ระหว่างอ่าวโมโร (ส่วนหนึ่งของทะเลเซเลบีส) และทะเลซูลู ชายฝั่งของคาบสมุทรประกอบด้วยอ่าวและหมู่เกาะจำนวนมาก คาบสมุทรนี้ติดต่อกับส่วนอื่น ๆ ของมินดาเนา ผ่านทางคอคอดกระที่ตั้งอยู่ระหว่างอ่าวปันกีลและอ่าวปากาเดียน
ประกอบด้วย 3 จังหวัด 1 นครอิสระ 4 นครทั่วไป 67 เทศบาล และ 1,904 บารังไกย์
หลอดเลือดแดงของกระเปาะองคชาต
หลอดเลือดแดงของกระเปาะองคชาต () เป็นหลอดเลือดแดงสั้น ๆ ของลำขนาดใหญ่ซึ่งเกิดจากหลอดเลือดแดงหว่างขาในระหว่างพังผืดสองชั้น (ชั้นบนและชั้นล่าง)ของกะบังลมระบบปัสสาวะและเพศ โดยมันผ่านทางด้านใกล้กลาง (Medialward) เจาะผ่านพังผืดชั้นล่างของกะบังลมระบบปัสสาวะและเพศ และแยกออกเป็นแขนงในกระเปาะองคชาตและในส่วนหลังของคอร์ปัส สปอนจิโอซัม
"บทความนี้รวมเอาข้อความในสาธารณสมบัติจากหนังสือเกรย์อนาโตมีพิมพ์ครั้งที่ 20 (1918)"
แพนอเมริกันเกมส์ 2023
กีฬาแพนอเมริกันเกมส์ 2023 () การแข่งขันนี้จัดขึ้นที่ซานเตียโก ประเทศชิลี ระหว่างวันที่ 6 – 24 ตุลาคม ค.ศ. 2023
สนามกีฬาแห่งชาติจูลีโอ มาติเนส ปราโดนอส
สนามกีฬาแห่งชาติจูลีโอ มาติเนส ปราโดนอส (เดิมชื่อ สนามกีฬาแห่งชาติ; ) เป็นสนามกีฬาตั้งอยู่ที่ซานเตียโก ประเทศชิลี ตั้งชื่อตามนักข่าวจูลีโอ มาติเนส ปราโดนอส
ชั่วโมงต้องมนต์
ละคร ชั่วโมงต้องมนต์ เป็นละครโทรทัศน์ไทยแนวดราม่า, แฟนตาซี, โรแมนติก, คอมเมดี้ ผลิตโดย บริษัท ทีวีซีน แอนด์ พิคเจอร์ จำกัด โดยสร้างจากบทประพันธ์ของ ติณณา บทโทรทัศน์โดย ตฤณณา นำแสดงโดย มาสุ จรรยางค์ดีกุล, รณิดา เตชสิทธิ์, ธนิน มนูญศิลป์ กำกับการแสดงโดย กิตติศักดิ์ ชีวาสัจจาสกุล อำนวยการผลิตโดย ณัฏฐนันท์ ฉวีวงษ์
เขตฮีลากังมินดาเนา
เขตฮีลากังมินดาเนา‎ () หรือ เขตที่ 10 เป็นเขตหนึ่งของประเทศฟิลิปปินส์ ประกอบด้วย 5 จังหวัดและ 2 นครที่มีประชากรสูง เขตครอบคลุมพื้นที่ทางตอนเหนือถึงตอนกลางของเกาะมินดาเนาและเกาะของจังหวัดกามิกิน‎ ศูนย์กลางของเขตอยู่ที่เมืองคากายันเดอโอโร สำหรับจังหวัดฮีลากังลาเนา‎นั้น เคยอยู่ในเขตโซกซาร์เจนก่อนที่จะถูกย้ายเข้ามาในเขตนี้ ในเดือนกันยายน ค.ศ. 2001
เขตมีเนื้อที่ โดยมากกว่าร้อยละ 60 เป็นพื้นที่ป่าไม้ มีอาณาเขตติดทะเล เหมาะแก่การทำอาชีพประมง สำหรับภูมิอากาศ มีฝนตกแทบตลอดทั้งปี และมีอุณหภูมิที่เหมาะสม จึงมีความอุดมสมบูรณ์ในพื้นที่
ประกอบด้วย 5 จังหวัด, 2 นครที่มีประชากรอย่างสูง (คากายันเดอโอโรและอีลีกัน), 7 นครทั่วไป, 84 เทศบาล และ 2,022 บารังไกย์
สโมสรฟุตบอลฌิโรนา
สโมสรฟุตบอลฌิโรนา, S.A.D. เป็นสโมสรฟุตบอลอาชีพในประเทศสเปน ตั้งอยู่ที่เมืองฌิโรนา แคว้นกาตาลุญญา ก่อตั้งเมื่อวันที่ 23 กรกฎาคม ค.ศ. 1930 ปัจจุบันลงเล่นในลาลีกา หลังจากที่เลื่อนชั้นจากเซกุนดาดีบีซีออนในฤดูกาล 2016–17 สนามเหย้าคือ เอสตาดี มอนตีลีบี ความจุ 13,500 ที่นั่ง นอกจากนี้ยังมีสโมสรฟุตบอลเยาวชนและฟุตบอลหญิงอีกด้วย
สโมสรฟุตบอลฟูเอนลาบราดา
สโมสรฟุตบอลฟูเอนลาบราดา, S.A.D. เป็นสโมสรฟุตบอลอาชีพ ตั้งอยู่ที่เมืองฟูเอนลาบราดา มาดริด ประเทศสเปน ก่อตั้งในปี ค.ศ. 1975 ปัจจุบันลงเล่นในเซกุนดาดีบีซีออน เบ – กลุ่ม 1 สนามเหย้าคือ "เอสตาดีโอ เฟร์นันโด ตอร์เรส" จุคนได้ 7,500 ที่นั่ง
มะเร็งไส้ใหญ่และไส้ตรงแบบไม่มีติ่งเนื้อเมือกมากทางกรรมพันธุ์
มะเร็งไส้ใหญ่และไส้ตรงแบบไม่มีติ่งเนื้อเมือกมากทางกรรมพันธุ์ () หรือกลุ่มอาการลินช์ () เป็นภาวะทางกรรมพันธุ์แบบทายกรรมลักษณะเด่น (autosomal dominant) ซึ่งมีความเสี่ยงต่อมะเร็งลำไส้ใหญ่สูง เช่นเดียวกับมะเร็งอื่นได้แก่ มะเร็งของเยื่อบุมดลูก (พบบ่อยสุดเป็นอันดับสอง) รังไข่ กระเพาะอาหาร ลำไส้เล็ก ทางเดินตับและน้ำดี ทางเดินปัสสาสวะส่วนบน สมองและผิวหนัง สาเหตุที่มีความเสี่ยงต่อมะเร็งเหล่านี้เพิ่มขึ้นเนื่องจากการกลายพันธุ์ทางกรรมพันธุ์ซึ่งทำให้การซ่อมแซมการไม่เข้าคู่ของดีเอ็นเอบกพร่อง จัดเป็นกลุ่มอาการมะเร็งอย่างหนึ่ง
กลุบเดปอร์ตีโบนูมันเซียเดโซเรีย
กลุบเดปอร์ตีโบนูมันเซียเดโซเรีย, S.A.D. เป็นสโมสรฟุตบอลอาชีพ ตั้งอยู่ที่เมืองโซเรีย แคว้นกัสติยาและเลออน ประเทศสเปน ก่อตั้งเมื่อวันที่ 9 เมษายน ค.ศ. 1945 ปัจจุบันลงเล่นใน"เซกุนดาดีบีซีออน" ที่สนามเหย้าโลส ปาคารีโตส นอกจากนี้ยังมีสโมสรวอลเลย์บอล แฮนด์บอล และยิมนาสติก สโมสรเคยขึ้นมาเล่นในลาลีกาสามครั้ง ในปี ค.ศ. 1999, 2004 และ 2008
ตาหวำ
ตาหวำ () เป็นการเลื่อนไปด้านหลังของลูกตาในเบ้าตา เนื่องจากการเปลี่ยนแปลงปริมาตรของลูกตา (กระดูก) โดยสัมพัทธ์กับสิ่งบรรจุ (ลูกตาและไขมันเบ้าตา) หรือการเสียหน้าที่ของกล้ามเนื้อออร์บิทัลลิส (orbitalis) ภาวะตรงข้ามคือ ตาโปน (exophthalmos) หมายถึง การเลื่อนไปด้านหน้าของตา
ตาหวำอาจเป็นความผิดปกติแต่กำเนิด หรือได้รับภายหลังอันเนื่องจากการบาดเจ็บ (เช่นในกระดูกหักทะลักของเบ้าตา) กลุ่มอาการฮอร์เนอร์ (ลักษณะคล้ายตาหวำเนื่องจากหนังตาตก) กลุ่มอาการมาร์แฟน กลุ่มอาการดูเอน กลุ่มอาการโพรงเงียบ (silent sinus syndrome) หรือลูกตาแฟบ
สำมะโนสหรัฐ ค.ศ. 2020
สำมโนประชากรสหรัฐ ค.ศ. 2020 เป็นการสำมโนครั้งที่ 24 ของการสำมโนประชากรสหรัฐที่ผ่านมา วันที่สำมโนประชากรคือวันที่ 1 เมษายน ค.ศ. 2022
ตามรัฐบัญญัติสหรัฐกล่าวว่าจะต้องมีการสำมโนประชากรทุกๆ 10 ปี เริ่มต้นครั้งแรกเมื่อปี ค.ศ. 1790 การสำมโนประชากรครั้งล่าสุดเกิดขึ้นเมื่อปี ค.ศ. 2010 ทุกคนจะต้องมีส่วนรวมในการสำมโนประชากรตารกฎหมายในหัวข้อที่ 13 ตามข้อบังคับเซเวนตีทรู-เยียร์ ข้อมูลที่ระบุตัวบุคคลได้จะถูกนำกลับมาใช้ในปี ค.ศ. 2092
สงครามตัวแทน
สงครามตัวแทน () เป็นความขัดแย้งระหว่างรัฐหรือตัวแสดงที่มิใช่รัฐสองฝ่ายซึ่งต่างฝ่ายต่างมิได้ประจัญบานโดยตรงกับอีกฝ่ายหนึ่ง แม้คำนี้ครอบคลุมการเผชิญหน้าด้วยอาวุธต่าง ๆ แต่บทนิยามแกนกลางของ "สงครามตัวแทน" ตั้งอยู่บนอำนาจสองฝ่ายใช้การต่อสู้ภายนอกเพื่อโจมตีผลประโยชน์หรือการถือครองดินแดนของอีกฝ่าย สงครามตัวแทนมักเกี่ยวข้องกับทั้งสองประเทศต่อสู้กับพันธมิตรของคู่แข่ง หรือสนับสนุนพันธมิตรของตนในการต่อสู้กับคู่แข่ง
สงครามตัวแทนพบมากเป็นพิเศษช่วงใกล้สิ้นสุดสงครามโลกครั้งที่สองและช่วงสงครามเย็น และเป็นมุมมองนิยามความขัดแย้งทั่วโลกระหว่างครึ่งหลังของคริสต์ศตวรรษที่ 20 ส่วนมากได้รับการจูงใจจากความกลัวว่าความขัดแย้งโดยตรงระหว่างสหรัฐและสหภาพโซเวียตจะส่งผลให้เกิดการฆ่าล้างบางนิวเคลียร์ ทำให้สงครามตัวแทนเป็นวิธีแสดงออกซึ่งความเป็นปรปักษ์ที่ปลอดภัยกว่า นอกจากนี้ยังมีเหตุผลประชิดกว่าสำหรับการถือกำเนิดของสงครามตัวแทนในเวทีโลก คือระหว่างช่วงปีหลัง ๆ สหภาพโซเวียตพบว่าการติดอาวุธหรือจัดตั้งภาคีปฏิปักษ์ต่อเนโทแทนการเผชิญหน้าโดยตรงมีราคาถูกกว่า นอกจากนี้ การแพร่ขยายของสื่อโทรทัศน์และผลกระทบต่อการรับรู้ของสาธารณะทำให้สาธารชนสหรัฐรู้สึกไวต่อความเบื่อหน่ายสงครามเป็นพิเศษและกังขาการเสี่ยงชีวิตชาวอเมริกันนอกประเทศ เหตุนี้นำสู่การปฏิบัติการติดอาวุธกำลังก่อการกำเริบ เช่น การส่งมอบยุทธภัณฑ์แก่มูจาฮีดีนระหว่างสงครามโซเวียต–อัฟกานิสถาน
สงครามตัวแทนยังสามารถกำเนิดจากความขัดแย้งอิสระที่บานปลายเนื่องจากการแทรกแซงของประเทศภายนอก ตัวอย่างเช่น สงครามกลางเมืองสเปนเป็นสงครามกลางเมืองระหว่างฝ่ายชาตินิยมปฏิวัตินิยมฟาสซิสต์ กับผู้สนับสนุนสาธารณรัฐสเปน เรียก สาธารณรัฐนิยม ทว่า สงครามได้กลายเป็นสงครามตัวแทนเมื่อนาซีเยอรมนีและพันธมิตรเริ่มสนับสนุนฝ่ายชาตินิยม ส่วนสหภาพโซเวียต เม็กซิโกและอาสาสมัครนานาชาติต่าง ๆ สนับสนุนฝ่ายสาธารณรัฐนิยม
สโมสรฟุตบอลการท่าเรือ ในฤดูกาล 2561
ฤดูกาล 2561 เป็นฤดูกาลที่ 22 ของ การท่าเรือ ในลีกสูงสุดของไทย และเป็นฤดูกาลที่ 20 ของทีมใน ไทยลีก.
นี่คือการเปลี่ยนชื่อของสโมสรฟุตบอลการท่าเรือ.
กอสต์ยาอิซบูดูเชโว
กอสต์ยาอิซบูดูเชโว (, "Gostya iz budushchevo") เป็นมินิซีรีส์โทรทัศน์แนวไซไฟสำหรับเด็กจากสหภาพโซเวียต ผลิตโดยกอร์กีฟิล์มสตูดิโอ ออกอากาศครั้งแรกในปี 1985 โดยได้เค้าโครงจากนวนิยายเรื่อง "ซโตเลตโตมูวเปริออด" (, "Sto let tomu vperod") ของ Kir Bulychov
มินิซีรีส์นำแสดงโดย Natalya Guseva ซึ่งรับบทเป็น Alisa Selezneva เด็กสาวจากโลกอนาคต ซึ่งได้เดินทางท่องเที่ยวโลกปัจจุบัน และ Aleksei Fomkin รับบทเป็น Kolya Gerasimov เด็กหนุ่มที่ใช้ชีวิตในปี 1984 และเดินทางท่องเที่ยวโลกอนาคตปี 2084 "กอสต์ยาอิซบูดูเชโว" ถือเป็นมินิซีรีส์ที่ประสบความสำเร็จอย่างยิ่งใหญ่ในสหภาพโซเวียต และมีการออกอากาศซ้ำในปัจจุบัน
นอกจากสหภาพโซเวียตแล้ว "กอสต์ยาอิซบูดูเชโว" ยังออกอากาศในต่างประเทศดังนี้
เดอะยูนิต
เดอะยูนิต ( , ) เป็นรายการเรียลลิตี้ ของ ประเทศเกาหลีใต้ ออกอากาศทาง สถานีโทรทัศน์ เคบีเอส 2 เพื่อค้นหากลุ่มศิลปินชายและหญิง กลุ่มละ 9 คน จากการคัดเลือกศิลปิน-นักร้อง และไอดอลที่เคยมีโอกาสได้เปิดตัวสู่สาธารณะแล้ว รายการนี้มีจุดประสงค์เพื่อให้พวกเขาได้มีโอกาสที่จะแนะนำความสามารถ พรสวรรค์ของตนให้กับสาธารณะชนได้เห็นจากรายการนี้
เมื่อเดือนกรกฎาคม 2560 สถานีโทรทัศน์ เคบีเอส ได้ประกาศเริ่มต้นการผลิตรายการเรียลลิตี้ภายใต้ชื่อโครงการ "The ไฟนอล 99 แมตช์" ก่อนที่วันที่ 2 สิงหาคม ทางสถานีจะเกิดตัวรายการในชื่อ "เดอะยูนิต" โดยใช้การสะกดเป็น "The UNI+" ซึ่งย่อมาจาก "YOU & I Plus" นอกจากนี้ยังได้เปิดตัวเว็บไซต์อย่างเป็นทางการในวันเดียวกัน พร้อมกับแบบฟอร์มการสมัครเข้าแข่งขันรายการสำหรับศิลปิน-ไอดอลที่สนใจ
การประเมินผลในรอบออดิชั่นนั้นสามารถเข้ารับการประเมินทั้งแบบเดี่ยว หรือเป็นกลุ่มก็ได้ ในการประเมินผลครั้งแรก จะให้ผู้เข้าชมรายการในห้องอัดประเมินผลจากการลงคะแนนเสียงให้กับผู้เข้าแข่งขัน โดยที่วัดคะแนนเป็น "บูต" โดยที่ 1 บูต เท่ากับการลงคะแนนของผู้เข้าชมอย่างน้อย 15% และเมื่อได้มากกว่า 90% จะได้รับเป็น "ซุปเปอร์บูต" และสามารถผ่านเข้าร่วมรายการได้ทันที เมื่อผู้เข้าแข่งขัน/กลุ่มผู้เข้าแข่งขัน ไม่ได้รับ "ซุปเปอร์บูต" จะเป็นหน้าที่ของคณะกรรมการว่าจะให้ทำการแสดงเดี่ยวอีกหรือไม่ โดยต้องได้รับอย่างน้อย 1 บูตเพื่อเข้าร่วมรายการ
ในการประเมินผลนี้ถ่ายทำระหว่างวันที่ 29 กันยายน - 1 ตุลาคม 2560 ณ Kintex Hall
มีรายงานว่าผู้เข้าแข่งขันทั้ง 126 คนที่ผ่านรอบออดิชั่น ได้เริ่มถ่ายทำมิวสิกวีดีโอ ตั้งแต่วันที่ 7-9 ตุลาคม ซึ่งเป็นส่วนหนึ่งของภารกิจ เซนเตอร์ ประกอบไปด้วยผู้ชาย (Uni+ B) 9 คน และผู้หญิง (Uni+ G) 9 คน และมีเพียงผู้เข้าแข่งขันชายและหญิง อย่างละ 1 คนที่จะได้โดดเด่นที่สุดถือเป็น เซนเตอร์ของเซนเตอร์อีกที
ในวันที่ 13 ตุลาคม รายการได้ปล่อยมิวสิกวีดีโอของผู้เข้าแข่งขันเป็นครั้งแรกในชื่อเพลง "My Turn" รวมถึงได้ออกอากาศผ่านรายการ มิวสิกแบงก์ ซึ่งถือเป็นรายการเพลงของสถานีอีกด้วย โดยมี อึยจิน วงโซนามู และ กีจุง วงไอเอ็มเป็นเซนเตอร์ของการแสดง
“เดอะยูนิต” ได้เปิดให้โหวตผู้เข้าแข่งขันครั้งแรกในเวลา 22.00 น. ของวันที่ 11 พฤศจิกายน และภายหลังเพียง 15 นาที ระบบก็ล่มไปจากการที่มีประชาชนสนใจร่วมโหวตให้ผู้เข้าแข่งขันเป็นจำนวนมาก
การโหวตสามารถทำได้ผ่านเว็บไซต์ TMON โดย 1 ผู้ใช้ สามารถลงคะแนนโหวตได้เพียงครั้งเดียว และผู้ใช้ที่เป็นสมาชิกของ TMON ทุกคนสามารถร่วมกิจกรรมนี้ได้ โดย 1 ผู้ใช้สามารถโหวตให้ผู้เข้าแข่งขันชายได้ 9 คน และผู้เข้าแข่งขันหญิงอีก 9 คน รวมเป็น 18 คน โดยผู้เข้าแข่งขัน 9 อันดับแรกของทั้งยูนิตชายและยูนิตหญิง ในรอบไฟนอลจะได้เปิดตัวโปรเจกต์กรุ๊ป
ภายหลังจากตอนที่ 19 ได้ออกาอากาศ เป็นต้นมาได้มีการเปลี่ยนแปลงกฎการโหวต โดยสามารถโหวตได้จาก แอปพลิเคชันอย่างเป็นทางการของรายการ "เดอะยูนิต" โดยให้เลือกผู้เข้าแข่งขันชายและหญิงเพียงฝั่งละ 3 คนและโหวตได้เพียงวันละ 1 รอบเท่านั้น การลงคะแนนนี้มีผลตั้งแต่เวลาเที่ยงคืนของวันที่ 7 มกราคม 2561 จนถึงเวลา 23.59 ของวันที่ 25 มกราคม 2561
วิกตอเรียส์ซีเคร็ตแฟชั่นโชว์ 2014
วิกตอเรียส์ซีเคร็ตแฟชั่นโชว์ 2014 (อังกฤษ: Victoria's Secret Fashion Show 2014) เป็นการแสดงวิกตอเรียส์ซีเคร็ตแฟชั่นโชว์ประจำปีที่ได้รับการสนับสนุนจากวิกตอเรียส์ซีเคร็ต แบรนด์ชุดชั้นในและชุดนอน วิกตอเรียส์ซีเคร็ตใช้เพื่อเป็นการโปรโมตและทำการตลาดสินค้า โดยการแสดงมีนางแบบชั้นนำของโลก เช่น นางฟ้าวิกตอเรียส์ซีเคร็ต เช่น อาดรียานา ลีมา, อาเลซังดรา อังบรอซียู, คาร์ลี คลอสส์, ลินด์ซีย์ เอลลิงสัน, กันดิส สวาเนปุล, เดาท์เซน โครส์, ลิลี ออลดริดจ์, และเบฮาตี ปรินส์ลัว
วิกตอเรียส์ซีเคร็ตแฟชั่นโชว์ ค.ศ. 2014 จัดแสดงขึ้นที่ลอนดอน สหราชอาณาจักร ร่วมการแสดงดนตรีโดยเอ็ด ชีแรน, อารีอานา กรานเด, โฮซิเออร์, และเทย์เลอร์ สวิฟต์
เจ้าสาวจำยอม
เจ้าสาวจำยอม(อังกฤษ:When I Marry A Stranger) เป็นละครโทรทัศน์ไทยที่สร้างครั้งแรกในปี พ.ศ. 2561 เป็นแนวโรแมนติก - ดราม่า โดยดัดแปลงมาจากบทประพันธ์ของ พิมพ์ฝัน บทโทรทัศน์ โดย เบญจมาศ ดาลหิรัญรัตน์ ผลิตโดยค่ายพอดีคำ ของ ธงชัย ประสงค์สันติ ออกอากาศในวันศุกร์ที่ 17 สิงหาคม พ.ศ. 2561 - วันศุกร์ที่ 21 กันยายน พ.ศ. 2561 ทางช่อง 7 HD ศุกร์ 20.05 น. เสาร์ และ อาทิตย์ 20.15 น. ต่อจากละคร แม่สื่อปากร้าย ผู้ชายรสจัด
สะพานหก
"บทความนี้หมายถึงสะพานหกในพื้นที่แขวงพระบรมมหาราชวัง และแขวงศาลเจ้าพ่อเสือ เขตพระนคร กรุงเทพมหานคร ในความหมายอื่น ดูที่: สะพานยก"
สะพานหก เป็นสะพานที่สร้างข้ามคลองคูเมืองเดิม หรือคลองหลอดวัดราชนัดดา ตั้งอยู่ในแขวงพระบรมมหาราชวังและแขวงศาลเจ้าพ่อเสือ เขตพระนคร กรุงเทพมหานคร ชื่อสะพานเรียกตามลักษณะซึ่งนำแบบมาจากสะพานในเมืองวิลันดา ประเทศเนเธอร์แลนด์ สร้างครั้งรัชกาลที่ 4 ต่อเนื่องถึงรัชกาลที่ 5 มีลักษณะพิเศษ คือ สามารถยกหรือหกให้เรือผ่านได้ โดยมีสะพานลักษณะเช่นนี้ในพื้นที่กรุงเทพมหานคร ในช่วงต้นกรุงรัตนโกสินทร์มากด้วยกันถึง 8 แห่ง ทั้งในฝั่งพระนครและฝั่งธนบุรี คือ แต่ได้ทรุดโทรมไปตามกาลเวลา ปัจจุบันเหลือเพียงแห่งเดียว คือ บริเวณหน้ากระทรวงมหาดไทย
สะพานหก เชื่อมระหว่างถนนอัษฎางค์และถนนราชินี โดยมีสถานที่สำคัญใกล้เคียง คือ สวนสราญรมย์, อนุสาวรีย์หมูและสะพานปีกุน, วัดราชบพิธสถิตมหาสีมาราม, วัดราชประดิษฐสถิตมหาสีมาราม, สะพานมอญ, สะพานช้างโรงสี, กระทรวงมหาดไทย และกระทรวงกลาโหม
เดิมเป็นสะพานไม้และได้ทรุดโทรมไปตามกาลเวลา ต่อในในช่วงฉลองกรุงรัตนโกสินทร์ครบ 200 ปี ในปีพุทธศักราช 2525 ทางรัฐบาลได้ดำเนินการสร้างสะพานหกขึ้นมาใหม่ โดยปรับจากโครงสร้างไม้ปลายตุ้มเหล็กมาเป็นสะพานคอนกรีตสำหรับเดินข้าม แต่ให้คงลักษณะเหมือนอย่างโบราณเพื่อเป็นอนุสรณ์ของกรุงรัตนโกสินทร์
สะพานช้างโรงสี
สะพานช้างโรงสี เป็นสะพานและทางแยกแห่งหนึ่งในกรุงเทพมหานคร มีลักษณะเป็นสี่แยก เป็นจุดเริ่มต้นของถนนบำรุงเมือง ตั้งอยู่ในพื้นที่แขวงพระบรมมหาราชวัง เขตพระนคร
สะพานช้างโรงสี เป็นสะพานที่สร้างข้ามคลองคูเมืองเดิม เชื่อมระหว่างถนนราชินี บริเวณหลังกระทรวงกลาโหม กับถนนอัษฎางค์ ด้านหน้ากระทรวงมหาดไทย ในยุครัตนโกสินทร์ตอนต้น สะพานช้างโรงสีเป็นสะพานที่สร้างสำหรับกองทัพช้างศึกที่กลับมาจากการทำศึกสงครามเดินข้ามเพื่อเข้าเขตราชธานี ซึ่งเดิมมีสะพานที่สร้างสำหรับช้างเดินข้ามมีทั้งสิ้น 3 สะพาน คือ สะพานช้างวังหน้า ซึ่งปัจจุบันคือ บริเวณเชิงลาดสะพานพระปิ่นเกล้า, สะพานข้ามคลองคูเมืองเดิมบริเวณปากคลองตลาด ซึ่งปัจจุบัน คือ สะพานเจริญรัช 31 และสะพานช้างโรงสีแห่งนี้ ซึ่งในอดีตตั้งอยู่ใกล้กับโรงสีข้าวของฉางหลวงแห่งพระนคร ผู้คนในสมัยนั้นจึงเรียกกันติดปากว่า "สะพานช้างโรงสี" และได้เป็นสะพานเพียงแห่งเดียวที่ยังคงใช้ชื่อเดิมอยู่
จนเมื่อสมเด็จกรมพระยาดำรงราชานุภาพ ทรงดำรงตำแหน่งเสนาบดีกระทรวงมหาดไทย ได้ทรงบูรณะจากเดิมที่เป็นสะพานไม้แผ่นหนาวางพาดเปลี่ยนเป็นสะพานคอนกรีตเสริมเหล็ก ราวสะพานทำเป็นลูกแก้วปูนหล่อ ช่วงปลายสะพานทั้งสี่มุมเป็นประติมากรรมปูนปั้นรูปหัวสุนัข มีจารึกคำว่า ศก ๑๒๙ อันหมายถึง ปีจอ และรัตนโกสินทร์ศก 129 (พ.ศ. 2453) ซึ่งเป็นทั้งปีนักษัตรประสูติของพระองค์และตรงกับปีที่บูรณะซ่อมแซมสะพานอีกด้วย
ภาวะมีไตรเมทิลามีนในปัสสาวะ
ภาวะมีไตรเมทิลามีนในปัสสาวะ () หรือ โรคกลิ่นตัวเหม็น () เป็นโรคของเมตาบอลิซึมชนิดหนึ่งซึ่งพบน้อย เกิดจากความผิดปกติของการสร้างหรือการทำงานของเอนไซม์ flavin-containing monooxygenase 3 ("FMO3") ซึ่งทำให้ร่างกายไม่สามารถเปลี่ยนไตรเมทิลามีน (TMA) ให้กลายเป็นไตรเมทิลามินออกไซด์ (TMAO) ผ่านกระบวนการปกติคือ "N"-oxidation ได้ ทำให้ไตรเมทิลามีนสะสมในร่างกายและถูกขับออกมาทางเหงื่อ ปัสสาวะ และลมหายใจ ทำให้มีกลิ่นของสารนี้ออกมา ซึ่งเป็นกลิ่นเหม็นคล้ายกลิ่นปลาหรือกลิ่นตัว
รายชื่อตอนในบ้านสราญแลนด์
ด้านล่างนี้คือรายชื่อตอนของซิตคอม บ้านสราญแลนด์ ที่สร้างโดย เดอะ วัน เอ็นเตอร์ไพรส์ โดยเป็นเรื่องราวความอลวนของ 4 ครอบครัวพร้อมก๊วนเพื่อนบ้านตัวจี๊ดที่อาศัยอยู่ในหมู่บ้านที่ชื่อว่า “บ้านสราญแลนด์” ออกอากาศทุกวันจันทร์-พฤหัสบดี ทางสถานีโทรทัศน์ช่องวัน เวลา 19.00 - 19.55 น. เริ่มออกอากาศตอนแรกวันจันทร์ที่ 8 มกราคม พ.ศ. 2561 เป็นต้นมา และตั้งแต่วันที่ 24 กันยายน 2561 - 27 กันยายน 2561 ซิทคอมบ้านสราญแลนด์เรื่องที่จะออกอากาศเป็นตอนอวสาน คือ ศึกรักข้ามรั้ว สุภาพบุรุษสุดซอย ฤดูกาลที่ 1 ชะนีหนีคาน และรักล้นๆ คนเต็มบ้าน ส่วนสุภาพบุรุษสุดซอย ฤดูกาลที่ 2 จะย้ายวันและเวลาใหม่เป็นทุกวันอาทิตย์ เวลา 17.00 -18.00 น. เริ่ม 7 ตุลาคม 2561
เขตดาเบา
เขตดาเบา หรือชื่อเดิม เซาเทิร์นมินดาเนา () หรือ เขตที่ 11 เป็นเขตหนึ่งของประเทศฟิลิปปินส์ ตั้งอยู่ทางภาคตะวันออกเฉียงใต้ของเกาะมินดาเนา ประกอบไปด้วย 5 จังหวัด ล้อมรอบด้วยอ่าวดาเบา เมืองศูนย์กลางของเขตนี้คือดาเบา สภาพภูมิอากาศ มีฝนตกตลอดทั้งปี และตั้งอยู่ในแนวพายุไต้ฝุ่น
แบ่งเป็น 5 จังหวัด, 1 นครที่มีประชากรสูง, 5 นครทั่วไป, 43 เทศบาล และ 1,162 บารังไกย์
เขตดาเบาเป็นเขตที่มีประชากรมากที่สุดของเกาะมินดาเนา และเป็นเขตที่มีประชากรมากเป็นอันดับที่ 7 ของประเทศ โดยในปี ค.ศ. 2015 มีประชากร 4,893,318 คน โดยศูนย์กลางของเขต เมืองดาเบา ยังเป็นเมืองที่ใหญ่ที่สุดของเกาะมินดาเนาอีกด้วย เมืองดาเบามีพื้นที่ 2,444 ตารางกิโลเมตร เป็นเมืองที่มีพื้นที่มากที่สุดของประเทศ และมีประชากร 1,632,991 คนในปี ค.ศ. 2015 เป็นเมืองที่มีประชากรอันดับที่ 4 ของประเทศ และมากที่สุดในเขตวิซายัส-มินดาเนา ส่วนเขตมหานครดาเบา เป็นเขตมหานครที่มีประชากรมากที่สุดของเกาะ และมากเป็นอันดับที่ 3 ของประเทศ มีประชากร 2,274,913 คน
ประชากรส่วนใหญ่นับถือศาสนาคริสต์ นิกายโรมันคาทอลิก นอกจากนี้ยังนับถือศาสนาอิสลาม ศาสนาพุทธ และชินโต
เซาท์อเมริกันเกมส์
กีฬาองค์การกีฬาอเมริกาใต้ หรือ เซาท์อเมริกันเกมส์ (; ), เดิมชื่อ กีฬาไม้กางเขนตอนใต้ หรือ เซาท์เทิร์นครอสเกมส์ (; ) เป็นการแข่งขันกีฬาหลายชนิดในภูมิภาคทวีปอเมริกาใต้ ซึ่งตามปกติจะมีการจัดแข่งขันทุกสี่ปี โดยองค์การกีฬาอเมริกาใต้ (; (ODESUR)
เอ็สเซ ไฟรบวร์ค
สโมสรกีฬาไฟรบวร์ค สมาคมจดทะเบียน () หรือ เอ็สเซ ไฟรบวร์ค () เป็นสโมสรฟุตบอลอาชีพเยอรมัน ตั้งอยู่ที่ไฟรบวร์คอิมไบรส์เกา รัฐบาเดิน-เวือร์ทเทิมแบร์ค ปัจจุบันลงเล่นในบุนเดสลีกา หลังจากที่เลื่อนชั้นจากการคว้าแชมป์ซไวเทอบุนเดสลีกาในปี ค.ศ. 2016 ไฟรบวร์คเป็นสโมสรที่เลื่อนชั้นและตกชั้นอยู่บ่อย ๆ จนเกิด จนเกิดเป็นเพลงที่ร้องว่า "เราตกชั้น เราเลื่อนชั้น เราได้ไปยูฟ่าคัพ!" ในช่วงคริสตทศวรรษ 1990
ตั้งแต่ปี ค.ศ. 1954 สโมสรใช้สนามแข่งขันชื่อว่าชวาทซ์วัลท์-ชตาดีอ็อน สโมสรเคยมีผู้จัดการที่คุมทีมยาวนานที่สุดในประวัติศาสตร์ฟุตบอลเยอรมัน คือ Volker Finke ซึ่งคุมทีมช่วงปี ค.ศ. 1991-2007 ส่วนผู้ทำประตูสูงสุดตลอดกาลของสโมสร คือ โยอาคิม เลิฟ ทำประตูได้ 81 ประตูใน 252 เกม ซึ่งปัจจุบันเขาเป็นผู้จัดการทีมชาติเยอรมนี
ไฟรบวร์คใช้สนามแข่งขันชื่อว่าชวาทซ์วัลท์-ชตาดีอ็อนหรือไดรซัมชตาดีอ็อนซึ่งตั้งชื่อตาแม่น้ำไดรซัมซึ่งไหลผ่านเมืองไฟรบวร์ค สนามแข่งขันมักรู้จักกันในชื่อ มาเกอโซลาร์ชตาดีอ็อน ตามชื่อผู้สนับสนุนสโมสร สนามมีความจุ 24,000 ที่นั่ง สร้างในปี ค.ศ. 1953 และในอีก 40 ปี ผู้จัดการทีม Volker Finke มีความคิดที่จะดัดแปลงให้เป็นสนามแห่งแรกที่ใช้พลังแสงอาทิตย์ โดยมีแผงเซลล์สุริยะบนอัฒจันทร์หลัก ด้านทิศเหนือและใต้ แผงผลิตพลังงานไฟฟ้าได้ 250,000 กิโลวัตต์ต่อปี
ผลงานของทีมสำรอง
ผลงานแบ่งตามฤดูกาลของสโมสร
แอร์สเทอ เอ็ฟเอ็สเฟา ไมนทซ์ 05
1. Fußball- und Sportverein Mainz 05 e. V. หรือเรียกสั้น ๆ ว่า แอร์สเทอ เอ็ฟเอ็สเฟา ไมนทซ์ 05, ไมนทซ์ 05 หรือ ไมนทซ์ เป็นสโมสรฟุตบอลอาชีพเยอรมัน ก่อตั้งในปี ค.ศ. 1905 ตั้งอยู่ที่เมืองไมนทซ์ รัฐไรน์ลันท์-ฟัลทซ์ ปัจจุบันลงเล่นในบุนเดสลีกา ลีกระดับสูงสุดของประเทศ เป็นปีที่แปดติดต่อกัน นับตั้งแต่ฤดูกาล 2009–10 สโมสรคู่ปรับท้องถิ่นที่สำคัญ ได้แก่ ไอน์ทรัคท์ฟรังค์ฟูร์ทและไคเซอร์สเลาเทิร์น นอกจากนี้สโมสรฟุตบอลแล้ว ไมนทซ์ยังมีสโมสรแฮนด์บอลและเทเบิลเทนนิส
ผลงานแบ่งตามฤดูกาลของสโมสร
ไมนทซ์ลงเล่นเกมเหย้าของพวกเขาที่โอเพิลอาเรนา เปิดใช้งานในปี ค.ศ. 2011 ความจุ 34,034 ที่นั่ง โดยการแข่งขันแรกที่จัดขึ้นที่สนามแห่งนี้ คือ ลีกาโททัล! คัพ 2011 ซึ่งจัดขึ้นระหว่างวันที่ 19-20 กรกฎาคม ค.ศ. 2011 สโมสรที่เข้าร่วมแข่งขันได้แก่ บาเยิร์นมิวนิก, โบรุสเซียดอร์ทมุนด์ และฮัมบูร์เกอร์เอสเฟา
ก่อนหน้านี้ "Die Nullfünfer" เคยลงเล่นที่ Bruchwegstadion ซึ่งสร้างในปี ค.ศ. 1928 และมีการปรับปรุงหลายครั้ง มีความจุ 20,300 ที่นั่ง ผู้ชมในบ้านโดยเฉลี่ยในฤดูกาล 2015–16 อยู่ที่ 30,324 คนหมายเหตุ: ผลงานของทีมสำรอง
เซาท์เทิร์นครอสเกมส์ 1978
เซาท์อเมริกันเกมส์ 1978 เดิมคือ เซาท์เทิร์นครอสเกมส์ 1978 (; ) เป็นการแข่งขันกีฬาเซาท์เทิร์นครอสเกมส์ครั้งแรก จัดขึ้นที่กรุงลาปาซ, ประเทศโบลิเวีย ในวันที่ 3 - 12 พฤศจิกายน ค.ศ. 1978
ดะกูนไดง์
ดะกูนไดง์ (, , ) คือหมู่บ้านในรัฐกะเหรี่ยง ประเทศพม่า
ซากุราดะ รีเซ็ต ภารกิจฆ่าเวลา
ซากุราดะ รีเซ็ต ภารกิจฆ่าเวลา () เป็นนวนิยายชุดแบบไลต์โนเวลของญี่ปุ่น เขียนโดย Yutaka Kōno และวาดภาพประกอบโดย You Shiina ไลต์โนเวลตีพิมพ์โดยสำนักพิมพ์คะโดะกะวะโชะเท็ง ในช่วงปี 2009 ถึงปี 2012 ส่วนฉบับดัดแปลงเป็นมังงะ ได้ถูกตีพิมพ์ลงนิตยสาร "Monthly Shōnen Ace" ในปี 2010 ส่วนอนิเมะโทรทัศน์ผลิตโดย David Production โดยมีทั้งหมด 24 ตอน ออกอากาศครั้งแรกในญี่ปุ่นตั้งแต่วันที่ 5 เมษายน 2017 ถึงวันที่ 13 กันยายน 2017 โดยอนิเมะโทรทัศน์ Sentai Filmworks ได้รับลิขสิทธิ์ในอเมริกาเหนือ และภาพยนตร์ฉบับคนแสดงทั้งสองภาคเข้าฉายระหว่างวันที่ 25 มีนาคม 2017 และวันที่ 13 พฤษภาคม 2017
ส่วนในประเทศไทยสำนักพิมพ์เอ็นเธอร์บุ๊คส์ เป็นผู้ได้รับลิขสิทธิ์ในการตีพิมพ์ไลต์โนเวลในฉบับภาษาไทย ส่วนอนิเมะโทรทัศน์เดกซ์ เป็นผู้ถือลิขสิทธิ์
เนื้อเรื่องของ "ซากุราดะ รีเซ็ต" จะเล่าเกี่ยวกับเมืองสมมุติชื่อ ซากุราดะ ซึ่งเป็นเมืองเล็ก ๆ อันห่างไกลที่ประชากรกว่าครึ่งเมืองมีพลังพิเศษ แต่เป็นพลังเล็ก ๆ น้อย ๆ ซึ่งหากออกไปจากเมืองก็จะลืมเลือนว่าพลังของตนคืออะไร
ฮารุกิ มิโซระ สาวชั้นมัธยมศึกษาตอนต้นเป็นหนึ่งในประชากรกว่าครึ่งของเมืองที่มีพลังพิเศษ โดยพลังของเธอนั่นเป็นพลังที่สามารถ "ย้อนกลับ" ให้โลกย้อนเวลาได้แต่ไม่สามารถจดจำสิ่งที่เกิดขึ้นไปแล้ว เธอได้ไปร่วมมือกับอะไซ เคย์ หนุ่มชั้นมัธยมศึกษาตอนต้นอีกคนที่มีความสามารถ "จดจำ" เรื่องราวทุกอย่างได้ แม้แต่โลกที่ถูกมิโซระย้อนกลับไป ทั้งสองต่างใช้พลังที่มีอยู่เพื่อแก้ปัญหาและปริศนาต่าง ๆ ที่เกิดขึ้นในเมืองซากุราดะแห่งนี้
เซาเทิร์นครอสเกมส์ 1982
เซาท์อเมริกันเกมส์ 1982 เดิมคือ เซาเทิร์นครอสเกมส์ 1982 (; ) เป็นการแข่งขันกีฬาเซาเทิร์นครอสเกมส์ จัดขึ้นที่โรซารีโอ, ประเทศอาร์เจนตินา ในวันที่ 26 พฤศจิกายน - 5 ธันวาคม ค.ศ. 1982
เซาท์อเมริกันเกมส์ 1986
เซาท์อเมริกันเกมส์ 1986 (; ) เป็นการแข่งขันกีฬาเซาท์อเมริกันเกมส์ จัดขึ้นที่กรุงซานเตียโก, ประเทศชิลี ในวันที่ 28 พฤศจิกายน - 8 ธันวาคม ค.ศ. 1986
การรักษาด้วยการให้สารน้ำทางปาก
การรักษาด้วยการให้สารน้ำทางปาก () เป็นการรักษาด้วยการชดเชยสารน้ำวิธีหนึ่ง ใช้เพื่อรักษาหรือป้องกันการขาดน้ำ โดยเฉพาะการขาดน้ำที่เกิดจากภาวะท้องร่วง ทำโดยให้ผู้ป่วยดื่มน้ำที่ผสมเกลือและน้ำตาลเล็กน้อย อาจให้ด้วยการกินตามปกติหรือให้ผ่านสายให้อาหารชนิดใส่ผ่านจมูกก็ได้ โดยปกติจะแนะนำให้เสริมสังกะสีร่วมด้วยในการรักษา การรักษาด้วยวิธีนี้สามารถลดอัตราการเสียชีวิตจากท้องร่วงลงได้ถึง 93%
ผลข้างเคียงที่อาจพบได้ ได้แก่ อาเจียน โซเดียมในเลือดสูง หรือโปแตสเซียมในเลือดสูง หากผู้ป่วยกินสารละลายแล้วอาเจียนแนะนำให้พักก่อน 10 นาที แล้วค่อยๆ กินใหม่ สูตรของสารละลายที่แนะนำจะประกอบด้วย โซเดียมคลอไรด์ โซเดียมซิเตรต โปแตสเซียมคลอไรด์ และกลูโคส หากไม่มีอาจใช้ซูโครสแทนกลูโคส และใช้โซเดียมไบคาร์บอเนตแทนโซเดียมซิเตรตได้ กลูโคสจะช่วยให้เซลล์ในลำไส้ดูดซึมน้ำและโซเดียมได้ดีขึ้น นอกจากสูตรนี้แล้วยังมีสูตรดัดแปลงอื่นๆ เช่นสูตรที่สามารถทำได้เองที่บ้าน อย่างไรก็ตามสูตรที่ทำได้เองเหล่านี้ยังไม่มีผลการศึกษาวิจัยที่ยืนยันผลการรักษา
การรักษาด้วยการให้สารน้ำทางปากเช่นนี้ถูกพัฒนาขึ้นเมื่อช่วงปี 1940s และเริ่มเป็นที่แพร่หลายเมื่อช่วงปี 1970s สูตรยาของสารน้ำนี้ได้รับการบรรจุไว้ในรายการยามาตรฐานขององค์การอนามัยโลก ซึ่งเป็นกลุ่มของยาที่ปลอดภัยและได้ผลดีและมีความจำเป็นต่อระบบบริการสุขภาพ ราคาขายส่งของผงละลายน้ำเกลือแร่ที่ขายอยู่ในกลุ่มประเทศพัฒนาแล้วอยู่ที่ประมาณซองละ 0.03-0.20 ดอลลาร์สหรัฐ ในปี ค.ศ. 2015 มีการใช้การรักษาด้วยการให้สารน้ำทางปากกับผู้ป่วยเด็กที่มีอาการท้องร่วงอยู่ที่ 41% ทั่วโลก การใช้การรักษาด้วยวิธีนี้มีส่วนสำคัญในการลดอัตราการเสียชีวิตของเด็กอายุน้อยกว่า 5 ปี
เวลเวทีน ดรีม
แพทริก คลาร์ก จูเนียร์ (Patrick Clark Jr.) เกิด นักมวยปล้ำอาชีพชาวอเมริกัน ปัจจุบันเซ็นสัญญากับWWE สังกัดค่ายฝึกทักษะNXTภายใต้ชื่อ เวลเวทีน ดรีม (Velveteen Dream)
ฟุตซอลหญิงชิงแชมป์เอเชีย 2018
ฟุตซอลหญิงชิงแชมป์เอเชีย 2018 จัดขึ้นที่ประเทศ ไทย ในวันที่ 2 ถึง 12 พฤษภาคม 2561 โดยมี 13 ประเทศมีส่วนร่วมในการแข่งขัน
แต่ละนัดจะลงเล่นที่ บางกอกอารีนา และ อินดอร์ สเตเดียม หัวหมาก ใน กรุงเทพมหานคร.
การจับสลากรอบสุดท้ายมีขึ้นเมื่อวันที่ 5 มีนาคม พ.ศ. 2561, 15:30 MYT (), ที่ เอเอฟซี เฮ้าส์ ในกรุง กัวลาลัมเปอร์. 15 ทีมจะถูกจับสลากอยู่ในหนึ่งกลุ่มที่มีสี่ทีม (กลุ่ม A, B และ C) และหนึ่งกลุ่มที่มีสามทีม (กลุ่ม D).
เวลาทั้งหมดเป็นเวลาท้องถิ่น, ICT ().
ทีมชนะเลิศในรอบนี้จะได้สิทธิ์เข้าแข่งขันสำหรับ ฟุตซอลในโอลิมปิกเยาวชนฤดูร้อน 2018 ประเภททีมหญิง, เพื่อเป็นตัวแทนของพวกเขาในชุด ยู-18.